#1536: Hati Resah Gelisah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Bagaimana kita nak memujuk hati yang resah gelisah. Saya faham kita perlu meminta dengan sabar dan solat tapi adakalanya hati ini masih lagi bersedih. Tambahan pula dugaan yang menimpa adalah gangguan sihir, agak mencabar untuk terus bersabar dan terus cekal dalam cabaran. Mohon perkongsian yang mampu memperkuatkan diri ini. Terima kasih ustaz dan mohon doanya untuk kami keluar dari ujian ini dengan jayanya. Terima kasih sekali lagi.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Saya bersimpati dengan apa yang berlaku pada diri anda. Ingatlah kehidupan di dunia penuh dengan ujian, kadang-kadang badainya besar dan kadang-kadang ianya kecil. Hal ini bergantung kepada cara seseorang itu menangani ujian dengan penuh bijaksana dan kesabaran.
Rasulullah SAW menghadapi pelbagai bentuk ujian serta mengajar kepada kita bagaimana menyelesaikannya. Akhirnya, Rasulullah SAW dan para sahabat berjaya dalam menempuh ujian tersebut.
Pelbagai bentuk ujian dan ia adalah pasti. Benarlah firman Allah SWT:
وَلَنَبْلُوَنَّكُم بِشَيْءٍ مِّنَ الْخَوْفِ وَالْجُوعِ وَنَقْصٍ مِّنَ الْأَمْوَالِ وَالْأَنفُسِ وَالثَّمَرَاتِ ۗ وَبَشِّرِ الصَّابِرِينَ
Maksudnya: “
Demi sesungguhnya! Kami akan menguji kamu dengan sedikit perasaan takut (kepada musuh) dan (dengan merasai) kelaparan, dan (dengan berlakunya) kekurangan dari harta benda dan jiwa serta hasil tanaman. Dan berilah khabar gembira kepada orang-orang yang sabar.”
Surah al-Baqarah (155)
Ibn Abbas ketika mentafsirkan ayat ini berkata: Allah SWT mengkhabarkan kepada kaum yang beriman bahawa sesungguhnya dunia ini adalah medan ujian. Sesungguhnya Dia jugalah yang menguji kalian di atas dunia ini serta Dia memerintahkan mereka (golongan beriman) untuk bersabar. (Lihat
Jami’ al-Bayan ‘an Ta’wil Ay al-Quran
, 3/220)
Ibn Kathir berkata Allah SWT memberitahu hamba-Nya bahawa Dia akan menimpakan ujian kepada hamba-Nya untuk membezakan yang benar (imannya) daripada yang palsu dan membezakan hambanya yang gelisah dan yang sabar. (Lihat
Tafsir al-Quran al-‘Azim
, 1/344)
Al-Syaukani berkata: Makna ‘وَلَنَبْلُوَنَّكُم’ adalah kami mencuba kamu untuk menguji kamu, apakah kamu bersabar terhadap qadha’ atau tidak? Penyebutan lafaz ‘شَيْء’ secara
nakirah
menunjukkan sedikit. Yakni, dengan sedikit daripada perkara-perkara ini. (Lihat

Fath al-Qadir
,
1/609)
Dalam menjawab persoalan saudara, saya nyatakan beberapa perkara yang perlu saudara amalkan.
Pertama,
tanyalah orang yang berpengalaman seperti ibu bapa, guru-guru, para ulama dan mereka yang pernah menghadapinya serta berjaya mengatasinya. Ini kerana, pengalaman mereka sebaik-baik penyelesaian dalam kehidupan ini.
Kedua,
banyakkan zikrullah kerana ia dapat menenagkan hati. Firman Allah SWT:
 أَلَا بِذِكْرِ اللَّهِ تَطْمَئِنُّ الْقُلُوبُ
Maksudnya:
“Ketahuilah dengan “zikrullah” itu, tenang tenteramlah hati manusia.”
(Surah al-Ra’d: 28)
Syeikh al-Sa’di berkata: “Maksudnya adalah, dengan mengingati Allah SWT, segala keresahan dan kegundahan dalam hati akan hilang dan berganti dengan kegembiraan dan keceriaan. Bahkan, tidak ada sesuatu pun yang lebih mendatangkan ketenteraman dan kebahagiaan bagi hati manusia melebihi perbuatan berzikir untuk mengingati Allah SWT. (Lihat
Tafsir al-Sa’di
, hlm. 417)
Ketiga,
banyakkan menyebut
La hawla wa la quwwata ila billah
. Daripada Abu Hurairah R.A, bahawa Rasulullah SAW bersabda:
مَنْ قَالَ لَا حَوْلَ وَلَا قُوَّةَ إِلَّا بِاللهِ، كَانَ دَوَاءً مِنْ تِسْعَةٍ وَتِسْعِينَ دَاءً، أَيْسَرُهَا؛ الْهَمُّ
Maksudnya
: Sesiapa yang mengucapkan ‘
لَا حَوْلَ وَلَا قُوَّةَ إِلَّا بِاللهِ
’, maka ia adalah penawar daripada 99 penyakit, dan yang paling ringan adalah perasaan bimbang dan keluh kesah.
Riwayat al-Hakim dalam al-Mustadrak (1990), al-Tabarani dalam al-Mu’jam al-Ausat (5028) dan al-Baihaqi dalam al-Da’awat al-Kabir (178). Al-Hakim menyatakan hadith ini sahih. Manakala pengarang kitab Dha’if al-Jami’ (6286) menilai hadith ini sebagai dha’if.
Syeikh Ubaidullah al-Rahmani al-Mubarakfuri menukilkan bahawa Imam al-Syaukani berkata: Zahirnya, sesungguhnya zikir ini adalah penawar dengan bilangan yang disebutkan, dan boleh jadi ia adalah lebih daripada itu. Maka maksudnya, ia adalah penawar kepada seluruh penyakit di mana seringan-ringannya ialah
al-Hamm
(yakni keluh kesah). Penyakit tersebut merangkumi penyakit-penyakit batin seperti takabbur, ‘ujub, syirik tersembunyi, dan hawa nafsu, ataupun yang lebih umum daripada itu. Dan inilah yang jelas.
Manakala al-Qari berkata, iaitu daripada penyakit-penyakit duniawi dan ukhrawi. Maksud yang paling ringan adalah yang paling sedikit dan paling mudah.
Al-Hamm
 (keluh kesah) di sini merangkumi jenis yang berhubung dengan agama atau dunia, atau keresahan kehidupan dan dukacita hari akhirat.
Al-Munawi pula berkata: Demikian itu kerana seorang hamba, apabila terlepas daripada asbab, maka hatinya akan gembira dan bahagia, dukacitanya akan terlerai, serta akan datang kepadanya kekuatan, pertolongan dan dokongan. (Lihat
Mir’at al-Mafatih Syarh Misykat al-Masabih
, 17/261)
Keempat,
saudara perlu menyibukkan diri dengan majlis ilmu serta solat berjemaah. Di samping itu, binalah rakan-rakan yang baik dan soleh kerana setidak-tidaknya ia boleh meredakan kemelut yang saudara hadapi. Ini kerana majlis ilmu akan membawa kepada limpahan kurniaan rahmat daripada Allah SWT dan kebaikan.
Akhir sekali, hendaklah kita beriman dengan qadha’ dan qadar kerana dengan keimanan yang sungguh lagi sebenar akan menyelesaikan isu kehidupan kita dengan lebih baik. Justeru, marilah sama-sama kita berdoa kepada Allah SWT semoga Allah SWT angkat segala ujian dari hidup kita.
Kami akhiri dengan doa:
اللَّهُمَّ إِنَّا نَعُوْذُ بِكَ مِنْ جَهْدِ البَلَاءِ، وَدَرَكِ الشَّقَاءِ، وَسُوءِ القَضَاءِ ، وَشَمَاتَةِ الأَعْدَاءِ
Maksudnya:
“Wahai Allah! Kami berlindung kepada-Mu daripada ujian yang berat, hinanya kecelakaan, buruknya takdir dan celaan para musuh (atas bala, ujian dan kecelakaan yang menimpa).”
Bertarikh: 17 Mei 2023 bersamaan 28 Syawal 1444H


#1537: Memahami Bahasa Arab

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Apakah tips Dato’ Seri dalam memahami bahasa Arab dengan baik sehingga mampu membaca dan bercakap dalam bahasa arab. Kerana saya seorang mahasiswa. Terima kasih.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Firman Allah SWT:
 إِنَّا أَنزَلْنَاهُ قُرْآنًا عَرَبِيًّا لَّعَلَّكُمْ تَعْقِلُونَ
Maksudnya:
“Sesungguhnya Kami menurunkan kitab itu sebagai Quran yang dibaca dengan bahasa Arab, supaya kamu (menggunakan akal untuk) memahaminya.”
(Surah Yusuf: 2)
Ibn Kathir berkata: Allah SWT menjadikan al-Quran berbahasa Arab, dan menurunkannya dalam bahasa Arab yang jelas. Hal itu kerana bahasa Arab adalah bahasa yang paling fasih dan paling jelas, yang paling banyak mengungkap makna yang ada dalam jiwa. (Lihat
Tafsir al-Quran al-’Azim,
4/365)
Syeikh Dr. Wahbah al-Zuhaili berkata: Firman-Nya, ‘لَّعَلَّكُمْ تَعْقِلُونَ’, iaitu agar mereka dapat belajar apa yang mereka tidak mengetahui kisah-kisah dan berita-berita, adab dan akhlak, hukum dan syariat, konsep hidup kejayaaan dalam politik, masyarakat, ekonomi, sehinggalah urusan pentadbiran negara. Ia juga agar mereka mentadabbur makna-makna dan tujuan-tujuan yang ada di dalamnya dan membangunkan individu dan masyarakat atas dasar-dasar yang kuat dan kukuh. (Lihat
Tafsir al-Munir,
6/432)k
Daripada Abdullah bin Abbas R.Anhuma iaitu:
أُحِبُّ الْعَرَبَ لِثَلاَثٍ: لِأَنِّي عَرَبِيٌّ، وَالْقُرْآنُ عَرَبِيٌّ، وَكَلَامُ أَهْلِ الْجَنَّةِ عَرَبِيٌّ
Maksudnya:
“Aku mencintai arab kerana tiga perkara: Kerana aku adalah arab, al-Quran di dalam bahasa arab dan ucapan ahli syurga adalah Bahasa Arab.”[1]
Riwayat al-Tabarani di dalam
al-Mu’jam al-Kabir
 (11441) dan
al-Mu’jam al-Awsath
(5583). Riwayat al-Tabarani juga di dalam
al-Mu’jam al-Awsath
 (9147) daripada sahabat Nabi SAW iaitu Abu Hurairah R.A.
Saidina Umar R.A pernah berkata:
تَعَلَّمُوا الْعَرَبِيَّةَ فَإِنَّهَا تَزِيدُ فِي الْمُرُوءَةِ
Maksudnya:
“Belajarlah Bahasa Arab kerana sesungguhnya Bahasa Arab tersebut boleh meningkatkan ketinggian maruah dan adab.”
(Lihat
Syu’ab al-Iman
 oleh al-Baihaqi, 3/210;
al-Jami’ li Akhlaq al-Rawi
 oleh al-Khatib al-Baghdadi, 2/25)
Dalam menjawab persoalan ini, kami nyatakan bahawa bahasa Arab mempunyai pelbagai keistimewaan berbanding dengan bahasa-bahasa yang lain. Kami telah menjawab berkenaan dengan kelebihan bahasa Arab mengikut sebahagian riwayat bahasa ahli syurga, bahasa al-Quran, bahasa sunnah Nabi SAW dan lain-lain lagi.
Yang kami maksudkan bahasa Arab di sini ialah bahasa Arab
fushah
atau bahasa sebenarnya  yang tidak bercampur-aduk dengan kesalahan
nahu
atau
grammar.
Dalam memahami bahasa Arab ini, saya berpendapat:
Belajarlah di markaz
lughah
 sama ada mustawa 1,2 atau 3.
Belajarlah
nahu
atau
grammar
Arab beserta dengan
sorof
 agar bahasa kita tidak menyalahi tata
nahu
nya.
Bercakaplah dalam bahasa Arab, sebaik-baiknya dengan orang Arab atau guru bahasa Arab kita kerana dia mungkin dapat membetulkan bahasa kita dengan lebih baik.
Bergaullah dengan rakan-rakan kita terutamanya dari bangsa Arab agar kita boleh melajukan lagi kefahaman bahasa Arab kita.
Hafaz beberapa kalimah setiap hari dan
muradifat
nya yang ditulis dan dicatat serta diulang.
Hafaz beberapa ibarat setiap hari yang menjadi kegunaan kebiasaan bagi orang Arab. Ini membawa kepada ibarat yang kita lafazkan sama seperti orang Arab dan tidaklah nampak Arab Melayu.
Antara yang baik juga kita banyak membaca al-Quran secara kuat kerana ia dari bahasa Arab. Sudah tentu, kebiasaan ini akan memudahkan sebutan kita dalam bahasa Arab dengan lebih baik dan tepat.
Inilah sebahagian dariapda nasihat saya untuk anda dalam menguasai bahasa Arab dengan lebih baik.
[1]
Antara ulama yang menilai hadith ini:
Imam al-‘Uqaili (322 H) menghukum riwayat Ibn Abbas sebagai munkar dan tiada asal baginya. (Lihat al-Dhu’afa’ al-Kabir, 348/3)
Imam Ibn al-Jauzi (597 H) menghukum hadith ini sebagai palsu di dalam kitabnya. (Lihat al-Mawdhu’at, 41/2)
Imam al-Zahabi (748 H) menilai hadith ini sebagai palsu. (Lihat Mizan al-I’tidal, 103/3)
Imam al-Sakhawi (902 H) menilai hadith ini sebagai dhaif tetapi riwayat Abu Hurairah R.A ini lebih kuat berbanding riwayat Ibn Abbas R.Anhuma. (Lihat al-Maqasid al-Hasanah, 64)
Melihat kepada beberapa pandangan di atas, kami cenderung kepada pandangan yang mengatakan bahawa hadith berkaitan bahasa ahli syurga adalah bahasa arab merupakan hadith yang terlalu dhaif walaupun dikatakan riwayat Abu Hurairah RA adalah lebih kuat atau sahih berbanding riwayat daripada Ibn Abbas R.anhuma tetapi kedua jalur ini terdapat perawi yang bertafarrud dalam meriwayatkan hadith tersebut.
Bertarikh: 17 Mei 2023 bersamaan 28 Syawal 1444H


#1538: Penggunaan Plasma Darah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Antara isu yang mengganggu saya ialah penggunaan plasma darah. Ini kerana saya mendengar pelbagai jawapan, antara yang boleh dan tidak boleh. Justeru, apa hukumnya?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Apakah plasma darah?
Plasma ialah bahagian cecair darah. Kira-kira 55% daripada darah kita adalah plasma, dan baki 45% adalah sel darah merah, sel darah putih dan platelet yang terampai dalam plasma.
Plasma adalah kira-kira 92% air. Ia juga mengandungi 7% protein penting seperti albumin, gamma globulin dan faktor anti-hemofilik, dan 1% garam mineral, gula, lemak, hormon dan vitamin.
Pakar fiqh kontemporari telah mempertimbangkan permasalahan hukum plasma darah ini berpandukan beberapa sumber hukum utama yakni al-Quran, al-Sunnah Rasulullah SAW dan juga al-Qiyas. Secara umumnya, terdapat dua perbezaan pendapat iaitu ada yang membolehkan dan juga tidak membenarkan. Wujud perbezaan pendapat yang menyatakan bahawa darah itu secara umumnya tidak najis berdasarkan dalil hukum asal sesuatu perkara adalah suci sehingga datang dalil yang mengharamkannya.
Menurut Imam Nawawi dalam kitab
Al-Majmu’
 (9/58) menyatakan bahawa larangan mendapatkan rawatan menggunakan najis dan perkara dilarang hanya apabila tiada keperluan dan ada alternatif lain selain menggunakan perkara yang dilarang seperti darah. Imam Nawawi menyatakan bahawa rawatan menggunakan najis selain minuman yang memabukkan adalah dibenarkan kecuali najis tersebut boleh memabukkan. Pendapat ini dipegang oleh majoriti ulama’ mazhab syafie. (
Irsyad Al-Fatwa Pejabat Mufti Wilayah Persekutuan
, 2016)
Justeru itu, timbul persoalan isu yang perlu dikaji iaitu konsep plasma darah itu dalam Islam menurut pandangan empat mazhab. Hal ini disebabkan darah dan juga plasma darah itu adalah dua entiti yang berbeza. Plasma darah terdiri daripada 91-92% air, 8.9% protein, 0.9% garam-garam tak organik serta bahan lain.
Plasma darah terdiri daripada 92% air, 8% bahan larut seperti glukosa, protein, vitamin, mineral, urea, asid urik, karbon dioksida, hormon dan antibodi. Oleh yang demikian, khilaf ulama’ mengenai hal ini membuka ruang untuk kita mengkaji dengan lebih mendalam sejauh mana had kebenaran menggunakan plasma darah ini. Wujud kelompongan yang boleh kita kaji tentang konsep plasma darah ini khususnya dari sudut kosmetik. Perkara ini seiring dengan perkembangan semasa yang mana penggunaan serta konsep plasma darah ini semakin meluas bukan sahaja dalam bidang perubatan bahkan di dalam bidang dermatologi serta kosmetologi.
Dalam menjawab persoalan di atas, saya nyatakan firman Allah SWT:
حُرِّمَتْ عَلَيْكُمُ الْمَيْتَةُ وَالدَّمُ وَلَحْمُ الْخِنزِيرِ وَمَا أُهِلَّ لِغَيْرِ اللَّـهِ بِهِ وَالْمُنْخَنِقَةُ وَالْمَوْقُوذَةُ وَالْمُتَرَدِّيَةُ وَالنَّطِيحَةُ وَمَا أَكَلَ السَّبُعُ إِلَّا مَا ذَكَّيْتُمْ وَمَا ذُبِحَ عَلَى النُّصُبِ
Maksudnya:
“Diharamkan kepada kamu (memakan) bangkai (binatang yang tidak disembelih), dan darah (yang keluar mengalir), dan daging babi (termasuk semuanya), dan binatang-binatang yang disembelih kerana yang lain dari Allah, dan yang mati tercekik, dan yang mati dipukul, dan yang mati jatuh dari tempat yang tinggi, dan yang mati ditanduk, dan yang mati dimakan binatang buas, kecuali yang sempat kamu sembelih (sebelum habis nyawanya), dan yang disembelih atas nama berhala.”
(Surah al-Maidah: 3)
Berdasarkan nas di atas, jelas menunjukkan darah disamakan juga dengan bangkai dan daging babi dari sudut keharamannya. Tetapi Allah SWT juga menyebut dalam firman-Nya:
إِنَّمَا حَرَّمَ عَلَيْكُمُ الْمَيْتَةَ وَالدَّمَ وَلَحْمَ الْخِنزِيرِ وَمَا أُهِلَّ بِهِ لِغَيْرِ اللَّهِ ۖ فَمَنِ اضْطُرَّ غَيْرَ بَاغٍ وَلَا عَادٍ فَلَا إِثْمَ عَلَيْهِ ۚ إِنَّ اللَّهَ غَفُورٌ رَّحِيمٌ
Maksudnya:
 “Sesungguhnya Allah hanya mengharamkan kepada kamu memakan bangkai, dan darah, dan daging babi, dan binatang-binatang yang disembelih tidak kerana Allah maka sesiapa terpaksa (memakannya kerana darurat) sedang ia tidak mengingininya dan tidak pula melampaui batas (pada kadar benda yang dimakan itu), maka tidaklah ia berdosa. Sesungguhnya Allah Maha Pengampun, lagi Maha Mengasihani.”
(Surah al-Baqarah: 173)
Berdasarkan isu di atas, para ulama menyebut dalam kaedah qiyas dengan keharusan menggunakan darah apabila berlaku darurat sebagai mana dibolehkan memakan daging babi. Ini kerana kaedah menyebut:
 إِلْحَاقُ الْمَسْكُوتِ بِالْمَنْطُوقِ
Iaitu menghubungkan hukum yang tidak disebut dengan hukum yang disebut. Dalam pengecualian tidak disebut darah tetapi hanya disebut daging babi sahaja. Justeru, saya katakan hukumnya harus jika perkara tersebut dalam kategori
dharuriyyat
atau
hajiyyat.
Ini bertepatan dengan kaedah
 الضَّرُورَاتُ تُبِيحُ الْمَحْظُورَاتِ
Maksudnya: “
Perkara yang darurat boleh mengharuskan yang haram.”
(Lihat
al-Asybah wa al-Naza’ir
oleh al-Suyuti, hlm. 84 dan
al-Asybah wa al-Naza’ir
oleh Ibn Nujaim
,
hlm. 85)
Akan tetapi kaedah ini terikat dengan
الضَّرُورَاتُ تُقَدَّرُ بِقَدْرِهَا
Maksudnya: “
Perkara yang darurat hendaklah ditakdirkan berdasarkan kadarnya sahaja.
” (Lihat
al-Asybah wa al-Naza’ir
 oleh al-Suyuti, hlm. 184-186).
Semoga jawapan ini dapat memberi kefahaman kepada kita berkenaan dengan hukum penggunaan plasma darah.
Bertarikh: 17 Mei 2023 bersamaan 28 Syawal 1444H


#1539: Kawasan Becak Bernajis Babi?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Baru-baru ini saya mengunjungi pasar pudu. Semasa berjalan melalui meja jualan saya tidak sedar melalui meja penjual daging babi dan laluannya sedikit becak. Adakah saya perlu sertu kaki dan kasut saya kerana melalui laluan becak tersebut?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Dalam Islam, najis terbahagi kepada tiga;
mughallazah
(berat) iaitu anjing dan babi dan dari kedua-duanya,
mukhaffafah
(ringan) iaitu air kencing bayi lelaki yang hanya minum susu ibu di mana usianya kurang dari 2 tahun dan najis
mutawasitah
iaitu najis selain daripada kedua-dua di atas
.
Justeru, najis
mutawasitah
amat banyak seperti air kencing orang dewasa, najis orang, dan lain-lain.
Menjawab persoalan di atas, saya nyatakan bahawa selama mana tidak nampak
‘ain najasah
yang nyata dan zahir pada kaki dan kasut anda maka tidak perlulah anda menyamaknya atau sertunya.
Firman Allah SWT:
يُرِيدُ اللَّهُ بِكُمُ الْيُسْرَ وَلَا يُرِيدُ بِكُمُ الْعُسْرَ
Maksudnya:
“Allah menghendaki kemudahan bagi kalian dan Allah tidak menghendaki kesulitan bagi kalian.”
(Surah al-Baqarah: 185)
Syeikh al-Sa‘di menjelaskan, bahawa ayat ini bermaksud Allah menghendaki hal yang memudahkan bagi kamu jalan yang membawa kamu kepada keredhaan-Nya dengan kemudahan yang paling mudah dan meringankannya dengan keringanan yang paling ringan. Oleh kerana itu, segala perkara yang diperintahkan oleh Allah kepada hamba-hamba-Nya pada dasarnya adalah sangat mudah sekali, namun apabila terjadi suatu halangan yang menimbulkan kesulitan, maka Allah SWT akan memudahkannya dengan kemudahan lain iaitu dengan menggugurkannya atau menguranginya dengan segala bentuk keringanan. Namun, hal ini adalah sesuatu yang tidak mungkin dapat dibahaskan perinciannya, kerana perinciannya adalah keseluruhan syariat dan termasuk di dalamnya segala bentuk rukhsah dan keringanan. (Lihat
 Tafsir al-Sa‘di
, 1/86)
Di samping tempat tersebut jika payah dielakkan maka ia termasuk dalam
umum balwa
. Seperti yang diketahui umum, lafaz umum al-balwa merupakan gabungan daripada dua perkataan iaitu
umum
 dan
balwa
. Umum dari segi Bahasa berasal daripada perkataan (عمّ) yang bermaksud
syumul
 (menyeluruh) dan mengumpul, manakala perkataan al-Balwa pula merupakan pecahan daripada perkataan al-bala’ yang bermaksud ikhtibar (ujian). (Lihat
Tajj al-Arus
, 325/2)
Sementara itu, pengertian umum al-balwa dari segi syarak pula, menurut  Wahbah al-Zuhaili, Umum al-Balwa bermaksud sesuatu yang berleluasanya sehingga seseorang itu sukar untuk menyelamatkan diri daripadanya atau menjauhinya.(Lihat
Nazariyah Al-Darurah Al-Syar’iyah
, 123)
Selain itu, menurut Muslim al-Dusari,
Umum al-Balwa
 bermaksud, “Isu yang berlaku secara menyeluruh ke atas orang mukalaf atau keadaan orang mukalaf yang terikat dengan pertanggungjawaban tertentu berkenaan isu tersebut, serta wujud kesukaran menghindarinya atau tidak mampu menghilangkannya melainkan dengan bertambah kesulitan yang memerlukan kemudahan dan keringanan.” (Lihat
Umum Al-Balwa: Dirasah Nazariyah Tatbiqiyah
, 61)
Selain itu,
umum al-balwa
 bermaksud suatu keperluan yang sangat mendesak yang berlaku dalam kalangan majoriti para mukalaf ataupun sekumpulan yang tertentu dalam kalangan mereka untuk mendapatkan kemudahan dalam perkara yang berlaku secara berulang kali dan menjadi satu kesukaran bagi mereka untuk meninggalkan perkara tersebut. Jika mereka dituntut untuk meninggalkannya maka kesukaran luar biasa akan menimpa. (Lihat
Dhawabit al-Ikhtiar al-Fiqhiy inda al-Nawazil
, 148)
Berdasarkan pengertian di atas, dapat difahami bahawa
umum al-balwa
 ini merupakan sesuatu perkara yang mendatangkan kesusahan yang luar dari kebiasaan kepada manusia jika perkara itu ditinggalkan. Kesusahan itu meliputi kebanyakan manusia.
Semoga pencerahan ini boleh membawa keyakinan kepada kita di samping mengelakkan kita daripada sifat was-was. Akhir kalam, marilah sama-sama kita menekuni dan mempelajari ilmu agar selamat dari pelbagai ujian, bala dan diberi kefahaman berkenaan agama kita dengan sebaiknya. Amin.
Bertarikh: 17 Mei 2023 bersamaan 28 Syawal 1444H


#154 Baca al-Fatihah dalam Hati ketika Solat

Soalan
Assalamualaikum ustaz. Bagaimana kedudukan solat seseorang yang membaca al-Fatihah sekadar di dalam hatinya sahaja? Mohon penjelasan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Antara rukun yang utama di dalam solat ialah rukun
qauli
. Ianya dinamakan sebagai rukun
qauli
 disebabkan rukun-rukun ini wajib untuk dibaca oleh orang menunaikan solat yang sekurang-kurangnya bacaan tersebut didengari oleh telinganya sendiri. Rukun
qauli
 ada lima iaitu:
Takbiratul ihram
Bacaan Surah al-Fatihah
Bacaan tasyahhud akhir
Selawat ke atas Nabi Muhammad pada tasyahhud akhir
Salam.
Kesemua rukun-rukun qauli ini perlu dibaca, disebutkan dan dilafazkan sehingga mengeluarkan suara sekadar bacaan yang boleh didengari oleh dirinya. Syeikh Sulaiman al-Bujairimi menyebut di dalam hasyiahnya bahawa lafaz takbir perlu diperdengarkan oleh dirinya sendiri begitu juga dengan rukun qauli yang lain.
[1]
Imam al-Nawawi menyebut bahawa bacaan yang paling minimum untuk rukun
qauli
 adalah dibaca dengan senyap iaitu bacaan tersebut boleh didengari oleh dirinya sendiri jika dia seorang yang boleh mendengar.
[2]
Dalam menjawab persoalan di atas, kami nyatakan seperti berikut:
Bacaan al-fatihah ketika solat adalah termasuk di antara rukun
qauli
 (ucapan/perkataan) yang mana jika kita meninggalkannya maka tidak sah solat kita. Hendaklah bacaan al-fatihah itu dibaca dengan lisan iaitu dituturkan melalui lidah, bukannya di dalam hati. Kata Imam al Syafi’e:
وَلَا يُجْزِئُ الرَّجُل أَنْ يحْرِمَ لِلصَّلَاة بِقَلْبِهِ ، وَلَا يَقْرَأ بِقَلْبِهِ حَتَّى يُحَرِّكَ لِسَانَهُ
Maksudnya:
Tidak sah bagi seorang lelaki mengangkat takbiratul ihram untuk solat melalui hatinya, dan tidak sah pula dia membaca (al-fatihah) melalui hatinya sehinggalah dia menggerakkan lidahnya
.
[3]
Pandangan Imam al-Syafi’e ini dikuatkan lagi dengan sebuah hadis yang diriwayatkan daripada Khabbab R.anh bahawa beliau ditanyakan:
بِأَىِّ شَىْءٍ كُنْتُمْ تَعْرِفُونَ قِرَاءَةَ رَسُولِ اللَّهِ ـ صلى الله عليه وسلم ـ فِي الظُّهْرِ وَالْعَصْرِ قَالَ بِاضْطِرَابِ لِحْيَتِهِ
Maksudnya: “
Dengan cara apakah kamu mengetahui bacaan Nabi SAW pada solat zohor dan asar? Kata Khabbab: Kami (mengetahui bacaan Nabi SAW) dari pergerakan janggut baginda
.”
[4]
Selain itu, Imam al-Nawawi turut menjelaskan isu ini dengan menyebut: “
Bagi makmum maka sunat untuk memperlahankan suara sama ada ketika solat sendiri ataupun berjemaah. Dan kadar minimum ialah suaranya boleh didengari oleh telinganya sendiri jika dia mempunyai pendengaran yang elok dan tiada halangan untuk menyebutnya. Ini termasuklah bacaan Al-Fatihah, surah, tasbih, tasyahhud, salam, doa dan lain-lain. Tidak kiralah bacaan yang wajib mahupun sunat. Kesemuanya tidak dikira sehinggalah dia mendengar sendiri apa yang dibaca.
”
[5]
Dalam kitab
I’anatu al-Talibin
turut dijelaskan:
 (Dan wajib mendengar) yakni Takbiratul ihram itu oleh orang yang bersolat itu sendiri, sekiranya pendengarannya baik, dan tiada dihalang dengan benda yang mendatang contohnya bunyi bising, (seperti seluruh rukun qauli) daripada al-Fatihah, Tasyahhud akhir dan memberi salam.
[6]
Berdasarkan persoalan di atas, kami menyatakan di sini, adalah
tidak sah solat seseorang itu sekiranya bacaan al-Fatihah dibaca melalui hati sahaja. Justeru, hendaklah bacaan al-Fatihah dibaca dengan jelas melalui lidah sebatas pendengaran kita, dan tidak pula sehingga ke tahap mengganggu makmum yang bersebelahan.
Wallahu a’lam.
Bertarikh: 8/12/2021 bersamaan 4 Jamadil Awal 1443H
[1]
 Lihat
Hasyiah al-Bujairimi ‘ala Syarh Minhaj Al-Tullab
, 1/189
[2]
 Lihat
Raudhah al-Talibin wa Umdah al-Muftin
, 1/242
[3]
 Lihat
Mukhtasar al Buwaithi,
hlm. 244
[4]
 Riwayat Ibn Majah (826)
[5]
 Lihat
al-Majmu’ Syarh al-Muhazzab
, 3/394
[6]
 Lihat
I`anatu al-Talibin,
3/295
-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli


#1540: Lafaz “Kita ada cerai,” Adakah Jatuh Talak?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya dan suami ada bergaduh dan saya ada mengatakan mungkin saya dah tawar hati dengannya. Selepas pada itu, suami saya ada mengatakan “
Kalau tak mahu dekat saya, dah bagitau, kita ada cerai
“. Selepas itu, saya ada bincang dengan suami berkenaan perkara itu, kemudian suami terangkan pada saya, katanya, “
kita ada cerai, bukannya kita bercerai
“. Adakah jatuh talak?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Talak berdasarkan
Kamus Dewan Edisi Keempat
, bermaksud pelepasan ikatan nikah dengan ucapan talak, cerai, dan sebagainya oleh suami.
Lafaz talak terbahagi kepada dua iaitu sarih (jelas) dan kinayah (samar-samar). Bagi lafaz sarih ada tiga perkataan yang jika disebutkan jatuhlah talak, Perkataan tersebut ialah cerai, pisah dan lepas.
Imam al-Baijuri menyatakan, Talak yang sarih tidak memerlukan kepada niat. Iaitu niat jatuhnya talak. Kerana tidak ada dihtimal kepada selain daripada talak.”
 (
Lihat
Hasyiah al-Baijuri ‘ala Syarh Ibn al-Qasim ‘ala Matan Abu Syuja’
,
 2/263)
Firman Allah SWT:
ٱلطَّلَـٰقُ مَرَّتَانِ ۖ فَإِمْسَاكٌۢ بِمَعْرُوفٍ أَوْ تَسْرِيحٌۢ بِإِحْسَـٰنٍ
Maksudnya :” Talak (yang boleh dirujuk kembali itu hanya) dua kali. Sesudah itu bolehlah ia (rujuk dan) memegang terus (isterinya itu) dengan cara yang sepatutnya atau melepaskan (menceraikannya) dengan cara yang baik.”
(Surah al-Baqarah: 229)
Sheikh al-Maraghi menyatakan di dalam tafsirnya: “Ayat ‘sesudah itu bolehlah ia memegang terus’ membawa makna rujuklah kembali bukan dengan niat untuk melukainya. Akan tetapi dengan niat untuk melakukan islah (tambah baik) dan bergaul dengan cara yang baik. Dan ayat ‘melepaskan dengan cara yang baik’ selepas berlaku 3 kali talak,maka berikanlah haknya.” (Lihat
Tafsir al-Maraghi
, 2/169)
Berdasarkan persoalan di atas, kami katakan bahawa setiap perbuatan itu saling berkait dengan tujuannya, sebagaimana kaedah menyebut:
الْأُمُور بِمَقَاصِدِهَا
Maksudnya
: Setiap perkara bergantung kepada niatnya (Lihat
al-Ashbah wa al-Nazair li Subki
, 1/54)
Oleh itu, niat dan tujuan perbuatan seseorang itu akan menunjukkan kepada hukum sesuatu perkara itu. Apa yang kami faham berdasarkan perkataan suami puan, suami puan mengatakan “kita ada cerai”, iaitu “kita ada cerai untuk kita keluar daripada perkahwinan ini,” maka dalam hal ini, kami katakan bahawa lafaz tersebut masih lagi berbentuk kinayah.
Lafaz
kinayah
 ialah lafaz yang mengandungi makna talak dan selainnya seperti kata lelaki pada isterinya: “Kamu bebas daripada aku!” atau “Pergilah ke ahli keluarga engkau” dan selainnya. Jika dia berniat menceraikan isterinya dengan lafaz-lafaz tersebut, jatuh talak mengikut bilangan yang diniatkan, dan terjatuh talak satu jika dia tidak menetapkan bilangan talak. Ulama’ Syafie juga meletakkan syarat untuk terjatuhnya talak dengan lafaz
kinayah
 adalah lafaz tersebut mestilah berserta niat, bukan sebelum lafaz atau selepas lafaz. (Lihat
Mughni al-Muhtaj
, 4/456-462).
Lafaz talak kinayah ini walaupun selalu digunakan untuk maksud talak, seperti: “
Engkau haram atasmu
” tidak menyebabkan jatuh talak melainkan apabila suami bermaksud menceraikannya. Jika suami bermaksud yang lain selain talak atau bermaksud apa-apa pun, maka tidak jatuh. Hal ini berdasarkan hadith, daripada Ka’ab bin Malik R.A, katanya:
إِذَا رَسُولُ رَسُولِ اللَّهِ صَلَّى اللهُ عَلَيْهِ وَسَلَّمَ يَأْتِينِي، فَقَالَ: إِنَّ رَسُولَ اللَّهِ صَلَّى اللهُ عَلَيْهِ وَسَلَّمَ يَأْمُرُكَ أَنْ تَعْتَزِلَ امْرَأَتَكَ، فَقُلْتُ: أُطَلِّقُهَا؟ أَمْ مَاذَا أَفْعَلُ؟ قَالَ: لاَ، بَلِ اعْتَزِلْهَا وَلاَ تَقْرَبْهَا، وَأَرْسَلَ إِلَى صَاحِبَيَّ مِثْلَ ذَلِكَ، فَقُلْتُ لِامْرَأَتِي: الحَقِي بِأَهْلِكِ، فَتَكُونِي عِنْدَهُمْ، حَتَّى يَقْضِيَ اللَّهُ فِي هَذَا الأَمْرِ
Maksudnya:
 “
Utusan Rasulullah SAW datang kepadaku dan berkata: “Sesungguhnya Rasulullah SAW menyuruhmu untuk menghindari isterimu.” Aku berkata: “Adakah perlu aku menceraikannya, atau apa yang perlu aku lakukan?” Dia berkata: “Tidak perlu engkau ceraikan, tetapi engkau perlu menghindarinya dan tidak mendekatinya.” Baginda SAW juga mengirim utusan kepada kedua sahabatku sama seperti itu. Aku berkata kepada isteriku: “Pergilah kepada keluargamu dan tinggal bersama mereka hingga Allah memberi keputusan pada urusan ini.” .
”
Riwayat al-Bukhari (4418) dan al-Nasaie (3424)
Dalam persoalan yang dikemukakan, lafaz kinayah ini berkemungkinan jatuh atau tidak adalah bergantung kepada niat si suami. Jika si suami sudah pun menerangkan bahawa beliau memang tidak ada langsung niat untuk bercerai dengan lafaz kinayah, maka kami katakan bahawa talak tersebut tidak jatuh.
Walaubagaimanapun,
kami berpandangan untuk saudari merujuk kepada Mahkamah Syariah dan membuat permohonan pengesahan lafaz talak. Hal ini merupakan  satu usaha untuk membuktikan adakah si suami berniat untuk mentalakkan atau tidak.
Apabila berlaku khilaf, maka hakim atau pemerintahlah yang akan memutuskannya. Hal ini selaras dengan kaedah:
أَنَّ حُكْمَ الْحَاكِمِ يَرْفَعُ الْخِلَافَ
Maksudnya:
 “
Keputusan hakim (pemerintah) mengangkat khilaf”
Ini bermaksud, ketetapan hakim dan seumpamanya dalam masalah-masalah yang bersifat amali, memutuskan sebarang bentuk perselisihan.
Al-Qarafi menyebutkan dalam
al-Furuq
 bahawa hukum pemerintah dalam masalah ijtihad mengangkat perselisihan. Orang yang berselisih kembali daripada mazhabnya kepada mazhab pemerintah, dan fatwanya berubah setelah diputuskan oleh hakim berkenaan apa yang diperselisihkan sebagaimana pendapat yang sahih daripada para mazhab ulama. (Lihat
Al-Furuq,
 2/103)
Kami juga ingin menasihatkan di sini, bahawa janganlah bermain-main dalam isu cerai ini. Perkara ini termasuk daripada perkara yang tidak boleh dijadikan bahan gurauan. Hal ini ditegaskan oleh Nabi SAW di dalam sebuah hadith yang diriwayatkan oleh Abu Hurairah RA, bahawa Nabi SAW bersabda:
ثَلاَثٌ جِدُّهُنَّ جِدٌّ وَهَزْلُهُنَّ جِدٌّ النِّكَاحُ وَالطَّلاَقُ وَالرَّجْعَةُ
Maksudnya
: “
Tiga perkara yang seriusnya dianggap bersungguh-sungguh dan gurauannya dianggap bersungguh-sungguh, iaitu, nikah, cerai, rujuk semula (selepas talak).”
Riwayat Abu Daud (2194)
Hadith di atas jelas menunjukkan larangan untuk bermain-main dalam tiga perkara di atas. Hal ini kerana gurauan di dalam tiga perkara itu akan dihukumkan sebagai maksud asal perkataan tersebut tanpa mengira niat untuk bergurau. Disebutkan juga bahawa, sekiranya gurauan dibuat oleh suami dan isteri sudah baligh, berakal dan tidak dipaksa mana-mana pihak, maka lafaz talak yang dilafazkan adalah dikira, dan jatuh talak mengikut apa yang disebutkan. (Lihat
al-Mu’tamad
, 4/ 157)
Semoga isu ini dapat diselesaikan dengan tenang dan harmoni. Kami akhiri dengan doa:
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Maksudnya: “
“Wahai Tuhan kami, berilah kami beroleh dari isteri-isteri dan zuriat keturunan kami: perkara-perkara yang menyukakan hati melihatnya, dan jadikanlah kami imam ikutan bagi orang-orang yang (mahu) bertaqwa.
”
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 17 Mei 2023 bersamaan 28 Syawal 1444H


#1541: Mengambil Buah-buahan dari Kebun yang Tidak Diketahui Pemiliknya

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya ingin bertanya, apakah hukum kita mengambil buah-buahan di kebun orang yang tidak diketahui pemiliknya? Kebun tersebut terletak bersebelahan kebun saya dan banyak buah-buahan yang busuk serta tidak pernah diambil dari dulu lagi. Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pada asasnya, haram untuk mengambil harta benda orang lain tanpa keizinan pemiliknya. Hal ini jelas berdasarkan firman Allah SWT:
يَا أَيُّهَا الَّذِينَ آمَنُوا لَا تَأْكُلُوا أَمْوَالَكُمْ بَيْنَكُمْ بِالْبَاطِلِ
Maksudnya:
 “
Wahai orang-orang yang beriman! Janganlah kamu makan (gunakan) harta-harta kamu di antara kamu dengan jalan yang salah (tipu, judi dan sebagainya).
”
(Surah al-Nisa’: 29)
Al-Maraghi menyatakan, lafaz “الْبَاطِل” bermaksud sia-sia, manakala menurut istilah agama adalah mengambil harta orang lain tanpa imbalan yang sewajarnya atau kerelaan pemiliknya. (Lihat
Tafsir al-Maraghi
, 3/1168).
Begitu juga terdapat riwayat daripada Ibn Abbas R.Anhuma, Nabi SAW bersabda:
لَا يَحِلُّ لِامْرِئٍ مِنْ مَالِ أَخِيهِ إِلَّا مَا أَعْطَاهُ مِنْ طِيبِ نَفْسٍ
Maksudnya:
 “
Tidak halal bagi seseorang itu mengambil daripada harta kepunyaan saudaranya kecuali yang diberikan dengan kerelaan hatinya.
”
Riwayat al-Baihaqi dalam
al-Sunan al-Kubra
 (11524)[1]
Imam al-Nawawi selepas menukilkan hadith di atas dalam kitabnya menyatakan, para ashab kami (ulama mazhab Syafi‘i) menyebutkan, jika seseorang melewati (kebun) buah-buahan atau tanaman orang lain, maka tidak boleh baginya untuk mengambil buah (atau hasil) daripadanya, begitu juga tidak boleh untuk memakannya tanpa izin pemiliknya melainkan dalam keadaan terdesak. Ketika itu, dia boleh memakannya, tetapi dia hendaklah menggantikannya. (Lihat
al-Majmu‘ Syarh al-Muhazzab
, 9/54).
Justeru, jelaslah bahawa haram untuk kita mengambil buah-buahan atau hasil tanaman orang lain melainkan dengan keizinan pemiliknya. Walaupun kita tidak mengetahui pemiliknya tetapi mungkin orang lain tahu pemiliknya di samping pemiliknya sudah memilikinya. Justeru, hendaklah kita mencari pemiliknya serta menerangkan tentang buahnya dan ketika itu bolehlah untuk diminta halal atau dikira yang seterbaik untuk isu seperti ini.
Pada kesempatan ini, kami juga menyarankan jika benar keadaan tersebut berlanjutan di mana buah-buahan yang terlalu banyak tidak diambil sehingga membusuk atau rosak, maka saudara yang bertanya boleh mengambil inisiatif dengan bertanya kepada penduduk sekitar berkenaan siapakah tuan kebun tersebut atau warisnya, bagi menyampaikan hal itu kepada mereka.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahu a‘lam.

[1]
 Imam al-Nawawi menilai sanadnya sebagai sahih (Lihat
al-Majmu‘ Syarh al-Muhazzab
, 9/54)
Bertarikh: 17 Mei 2023 bersamaan 28 Syawal 1444H


#1542: Wakaf al-Quran Bagi Bapa Yang Telah Meninggal Dunia

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri, jika saya wakafkan al-quran atau beri sedekah atas nama bapa saya yang telah meninggal, adakah pahala trsebut bermanfaat untuk dirinya yg telah meninggal dunia.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Wakaf  pada bahasa bererti menahan dari dijual beli dan lain-lain (الْحَبْسُ عَنِ التَّصْرِفِ). Perkataan wakaf,
tahbis
 (تَحْبِيسُ) dan
tasbil
 (تَسْبِيل) adalah membawa makna yang sama. Dengan makna itu, di kebanyakan negara Arab, Kementerian Hal Ehwal Wakaf disebut (وِزَارًةُ الاَوْقَافِ). Hanya negara Maghribi sahaja dipanggil (وِزَارَةُ الاَحْبَاسِ).
Para fuqaha telah bersepakat memberi takrif wakaf dari sudut bahasa dengan “
al-Habs
” yang bererti menahan kerana ia lebih hampir kepada pengertian syarak. Ini adalah berdasarkan kepada hadith daripada Saidina Umar R.A, sabda Rasulullah SAW:
إِنْ شِئْتَ حَبَسْتَ أَصْلَهَا وَتَصَدَّقْتَ بِهَا
Maksudnya:
 “
Sekiranya engkau mahu, tahanlah (wakafkanlah) pokoknya dan bersedekah (di jalan Allah) akan buahnya (hasilnya).
Riwayat al-Bukhari (2772)
Ibn Hajar menjelaskan:
 “Iaitu mewakafkannya dan bersedekah dengan manfaat (yang terhasil) daripadanya.”
(Lihat

Fath al-Bari,

5/401)
Wakaf dari segi syarak pula bermaksud menahan harta itu pada jalan Allah untuk diberi manfaatnya kepada golongan fakir dan musafir dengan mengekalkan
ainnya
 (asal) sebagai pemilik pemberi wakaf.
Pengertian wakaf sepertimana ditakrifkan oleh ulama mazhab Syafi’i adalah:
حَبْسُ مَالٍ يُمْكِنُ الاِنْتِفَاعُ بِهِ مَعَ بَقَاءِ عَيْنِهِ بِقَطْعِ التَّصَرُّفِ فِي رَقَبَتِهِ عَلَى مَصْرِفٍ مُبَاحٍ مَوْجُودٍ
Maksudnya:

“Penahanan harta yang boleh diambil manfaatnya dan berkekalan ‘ain harta itu. Dengan gugurnya hak milik pewakaf ke atas permannfaatan perkara-perkara yang mubah (tidak haram)
”. ( Lihat
 Mughni al-Muhtaj
, 2/376 )
Secara ringkas, wakaf boleh difahami sebagai menahan harta benda yang kekal ainnya (zatnya) yang boleh diambil atau digunakan manfaatnya untuk tujuan kebajikan dan diserahkan ke tempat atau pihak yang ditentukan, serta terhalang daripada boleh digunakan secara berleluasa terhadap benda yang diwakafkan dan dimanfaatkan itu dengan harapan ianya dapat mendekatkan dirinya kepada Allah SWT.
Firman Allah SWT:
لَن تَنَالُوا الْبِرَّ حَتَّىٰ تُنفِقُوا مِمَّا تُحِبُّونَ ۚ وَمَا تُنفِقُوا مِن شَيْءٍ فَإِنَّ اللَّهَ بِهِ عَلِيمٌ
Maksudnya:

Kamu tidak sekali-kali akan dapat mencapai (hakikat) kebajikan dan kebaktian (yang sempurna) sebelum kamu dermakan sebahagian dari apa yang kamu sayangi. Dan sesuatu apa jua yang kamu dermakan, maka sesungguhnya Allah Mengetahuinya.
( Surah Ali-Imran: 92 )
Salah satu perkara terbaik yang boleh dilakukan oleh orang yang masih hidup untuk orang yang telah meninggal dunia ialah bersedekah bagi pihaknya, iaitu bersedekah bagi pihaknya, dan niatkan pahalanya untuknya. Para ahli ilmu telah sepakat bahawa sedekah dan doa akan sampai kepada si mati dengan manfaatnya.

Imam Muslim menyebutkan dalam pendahuluan Sahihnya daripada Ibn Al-Mubarak beliau berkata:
 لَيْسَ فِي الصدقة اختلاف
 Maksudnya : Tidak ada perselisihan dalam bersedekah (Lihat
Kitab Sahih Muslim,
1/16)

Daripada Abu Hurairah R.A, Nabi SAW bersabda:
إِنَّ مِمَّا يَلْحَقُ الْمُؤْمِنَ مِنْ عَمَلِهِ وَحَسَنَاتِهِ بَعْدَ مَوْتِهِ عِلْمًا عَلَّمَهُ وَنَشَرَهُ وَوَلَدًا صَالِحًا تَرَكَهُ وَمُصْحَفًا وَرَّثَهُ أَوْ مَسْجِدًا بَنَاهُ أَوْ بَيْتًا لِابْنِ السَّبِيلِ بَنَاهُ أَوْ نَهْرًا أَجْرَاهُ أَوْ صَدَقَةً أَخْرَجَهَا مِنْ مَالِهِ فِي صِحَّتِهِ وَحَيَاتِهِ يَلْحَقُهُ مِنْ بَعْدِ مَوْتِهِ
Maksudnya
:
“Sesungguhnya yang didapati oleh orang yang beriman dari amalan dan kebaikan yang dia lakukan setelah dia mati adalah:

Ilmu yang dia ajarkan dan sebarkan.

Anak soleh yang dia tinggalkan.

Mushaf al-Qur’an yang dia wariskan.

Masjid yang dibina.

Rumah bagi ibnu sabil (musafir yang terputus perjalanan) yang dia bina

Sungai yang dia alirkan.

Sedekah yang dia keluarkan dari harta ketika dia sihat dan hidup.
Semua itu akan dihubungkan dengannya setelah dia mati.”
Riwayat Ibn Majah (242), al-Baihaqi dalam Syu’ab al-Iman (3174). Hadith ini disahihkan oleh Ibn Khuzaimah dan dihasankan oleh al-Munziri.
 Daripada Aisyah R.Anha, bahawa seorang lelaki datang bertemu Rasulullah SAW:
إِنَّ أُمِّي افْتُلِتَتْ نَفْسُهَا وَلَمْ تُوصِ، وَإِنِّي أَظُنُّهَا لَوْ تَكَلَّمَتْ لَتَصَدَّقَتْ، فَلَهَا أَجْرٌ إِنْ تَصَدَّقْتُ عَنْهَا وَلِيَ أَجْرٌ؟ فَقَالَ: نَعَمْ
Maksudnya:
 ”
Wahai Rasulullah, sesungguhnya ibuku telah meninggal dunia secara mendadak dan tidak sempat berwasiat. Saya kira, jika ia sempat berbicara nescaya dia akan bersedekah. Adakah baginya pahala jika saya bersedekah untuknya ?”. Maka Baginda SAW menjawab : ”Ya”.
Riwayat Ibn Majah (2717)
Imam al-Ramli berkata: “(Pada menyatakan sedekah bermanfaat kepada mayyit) baginya, dan termasuklah contohnya ialah berwakaf dengan mushaf (al-Quran) atau selainnya, menggalikan perigi, menanamkan pokok daripada hartanya ketika dia masih hidup atau selepas matinya menggunakan harta orang lain.” (Lihat
Nihayah al-Muhtaj
, 6/92)
Berdasarkan perkara di atas ,bersedekah dan mewaqafkan ke atas ibu bapa yang telah meninggal dunia itu adalah termasuk dalam perkara baik dan  apa yang telah dilakukan dari wakaf untuk mereka itu akan memberi manfaat kepada mereka dan pahalanya akan sampai kepadanya – insya-Allah – Semoga Allah menerima segala amalan yang telah dilakukan.
Wallahua’lam
Bertarikh: 17 Mei 2023 bersamaan 28 Syawal 1444H


#1543: Musafir Dan Bermalam Di Kampung Ketika Menuju Ke Destinasi Yang Lain

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum w.b.t Dato’ Seri. Saya ada persoalan berkenaan solat jamak qasar. Saya sudah ada jadual perjalanan. Saya keluar rumah untuk balik ke kampung dan tidur 1 malam dengan jarak 75km. Esoknya saya teruskan perjalanan ke tempat lain. Dan barulah lebih 2 marhalah. Soalannya, boleh tak saya solat jamak dan qasar sepanjang perjalanan saya tu sejak dari keluar rumah.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Solat qasar dan jamak adalah merupakan rukhsah yang diberikan oleh Allah SWT. Ia merupakan kemudahan yang dianugerahkan kepada umat Islam agar mereka boleh menunaikan ibadat solat di mana sahaja mereka berada. Perkara ini dinyatakan oleh Allah SWT di dalam firmannya:

وَإِذَا ضَرَبْتُمْ فِي الْأَرْضِ فَلَيْسَ عَلَيْكُمْ جُنَاحٌ أَن تَقْصُرُوا مِنَ الصَّلَاةِ
Maksudnya:
“Dan jika kamu bermusafir di muka bumi ini, maka tidak berdosa ke atas kamu untuk memendekkan solat (solat empat rakaat dijadikan kepada dua rakaat).”
(Surah al-Nisa’:101)
Imam al-Nawawi berkata: “Ayat ini mengaitkan hukum qasar dengan
 al-dorb `ala al-ardh
(permusafiran). Justeru, jika seseorang ialah penduduk suatu kota maka dia boleh qasar apabila dia berpisah daripada bangunan yang dinisbah kepada kota tersebut.” (Lihat
al-Majmu` Syarh al-Muhazzab
, 4/346)
Ayat di atas menjelaskan bahawa
rukhsah
 iaitu kemudahan dan keringanan yang diberikan oleh Allah SWT kepada hambanya yang bermusafir. Keringanan (
rukhsah
) ini merupakan pemberian daripada Allah SWT kepada hambaNya, maka hendaklah kita menerimanya. Saidina Umar R.A pernah bertanyakan berkaitan perkara ini kepada Rasulullah SAW, maka Rasulullah SAW bersabda:
صَدَقَةٌ تَصَدَّقَ اللَّهُ بِهَا عَلَيْكُمْ ، فَاقْبَلُوا صَدَقَةَ اللَّهِ
Maksudnya:
“
Ia merupakan pemberian sedekah dengannya oleh Allah SWT, maka terimalah pemberian itu daripada Allah SWT.”
Riwayat Ibn Hibban (2739). Syeikh Syuaib al-Arnaut dalam
Takhrij Sahih Ibn Hibban
 (2739) menyatakan bahawa sanadnya sahih berdasarkan syarat imam Muslim
Berkenaan jarak dua marhalah, terdapat beberapa pendapat, antaranya:
Syeikh Dr. Wahbah al-Zuhaili menyatakan: dua marhalah itu adalah bersamaan 88.704 km. (Lihat
al-Wajiz
, 1/266).
Syeikh Muhammad ‘Ali al-Sabuni pula menganggarkannya sebanyak 84 km. (Lihat
al-Fiqh al-Syafi’i al-Muyassar
, hlm. 131)
Syeikh Hasan bin Ahmad bin Muhammad al-Kaff, dua marhalah itu bersamaan lebih kurang 82 km dan lebih. (Lihat
Taqrirat al-Sadidah
, hlm. 315)
Justeru, jarak dua marhalah di dalam ukuran sekarang seperti disebutkan oleh para ulama di dalam kitab merupakan anggaran. Ukuran ini lebih kepada taqribi (anggaran), bukannya tahdidi (ketepatan).
Berdasarkan persoalan di atas, kami katakan bahawa saudara masih lagi berada dalam permusafiran dan boleh melakukan solat secara jama’ dan qasar. Hal ini kerana saudara hanya bermalam sahaja di kampung dan masih lagi belum sampai ke destinasi yang sebenar yang saudara ingin tuju, maka saudara masih lagi berada dalam permusafiran sehinggalah saudara menetap di tempat yang ingin dituju tersebut  dan menetap di sana melebihi 3 hari.
Kami nyatakan hal ini dengan sebuah hadith al-Ala` bin al-Hadhrami RA, bahawa Rasulullah SAW bersabda:
ثَلاَثٌ لِلْمُهَاجِرِ بَعْدَ الصَّدَرِ
Maksudnya:
 “Tiga hari bagi orang Muhajirin (boleh menetap di Makkah) selepas al-sadar (yakni selesai manasik Haji).”
                                                                              Riwayat al-Bukhari (3933) dan Muslim (1352)
Justeru, saudara masih boleh melaksanakan solat jamak dan qasar dalam perjalanan selagi mana destinasi yang saudara ingin tuju belum sampai. Semoga kita semua termasuk dalam golongan yang mendirikan solat. Marilah sama-sama kita berdoa:
رَبِّ اجْعَلْنِي مُقِيمَ الصَّلَاةِ وَمِن ذُرِّيَّتِي ۚ رَبَّنَا وَتَقَبَّلْ دُعَاءِ
Maksudnya:
 “Wahai Tuhanku! Jadikanlah daku orang yang mendirikan sembahyang dan demikianlah juga zuriat keturunanku. Wahai Tuhan kami, perkenankanlah doa permohonanku.”
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 17 Mei 2023 bersamaan 28 Syawal 1444H


#1544: Campur Daging Lembu Korban Berbeza

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamulaikum Dato Seri, saya nak tanya soalan berkaitan qurban. Contoh ada tiga ekor lembu dengan harga jual RM 650 bagi satu bahagian, tapi setelah disembelih, dagingnya dicampur semua sekali dan ditimbang, dengan alasan berat lembu berbeza dan bayaran yang bahagian sama, tujuannya untuk bagi sama rata, boleh ke begitu. Setahu saya daging qurban tak boleh campur dan bermaksud (bertukar). Mohon pencerahan Dr. Jazakallah khairal jaza.
Jawapan
:
Dalam menjawab persoalan di atas, kami mulakan dengan firman Allah SWT:
فَصَلِّ لِرَبِّكَ وَانْحَرْ
Maksudnya: “
Oleh itu, kerjakanlah sembahyang kerana Tuhanmu semata-mata, dan sembelihlah korban (sebagai bersyukur).”
(Surah al-Kauthar: 2)
Maksud ‘berkorbanlah’ di dalam ayat tersebut mengikut pendapat yang paling sahih ialah mengorbankan atau menyembelih binatang-binatang korban. Hal ini sepertimana yang disebut di dalam tafsir Imam Ibn Kathir: “Yang benar bahawa yang dimaksudkan dengan al-Nahr adalah menyembelih korban, iaitu menyembelih unta dan sejenisnya.” (Lihat
Tafsir al-Quran al-‘Azim
, 4/556)
Firman Allah SWT:
وَالْبُدْنَ جَعَلْنَاهَا لَكُم مِّن شَعَائِرِ اللَّهِ لَكُمْ فِيهَا خَيْرٌ ۖ
Maksudnya:
“Dan Kami jadikan unta (yang dihadiahkan kepada fakir miskin Makkah itu) sebahagian daripada syiar agama Allah untuk kamu; pada menyembelih unta yang tersebut ada kebaikan bagi kamu.”
(Surah al-Hajj: 36)
Al-Tabari berkata: Lafaz ‘الْبُدْنَ’ bermaksud segala sesuatu yang besar. Makna ayat ini adalah: Dan unta yang gemuk tubuhnya serta besar, Kami menjadikannya bagi kamu semua wahai manusia sebagai sebahagian daripada syiar Allah. Syiar di sini maksudnya adalah tanda-tanda perintah Allah terhadap kamu semua dalam manasik haji, ketika kamu mengalungkannya pada unta dan menjadikannya sebagai syiar (tanda), sehingga diketahui dan ditandakan bahawa kamu semua telah melakukan demikian pada unta dan lembu. (Lihat
Jami’ al-Bayan,
18/502)
Firman Allah SWT:
فَكُلُوا مِنْهَا وَأَطْعِمُوا الْقَانِعَ وَالْمُعْتَرَّ ۚ كَذَٰلِكَ سَخَّرْنَاهَا لَكُمْ لَعَلَّكُمْ تَشْكُرُونَ
Maksudnya: “
Makanlah sebahagian daripadanya, dan berilah (bahagian yang lain) kepada orang-orang yang tidak meminta dan yang meminta. Demikianlah Kami mudahkan dia untuk kamu (menguasainya dan menyembelihnya) supaya kamu bersyukur.”
(Surah al-Hajj: 36)
Ibn Kathir berkata: Yakni, maka makanlah sebahagiannya. Sebahagian ulama’ salaf menjelaskan perintah di sini menunjukkan
ibahah
(boleh), dan bukan wajib. Kemudian, Ibn Kathir menyebut bahawa para ulama’ berbeza pendapat berkenaan maksud ‘الْقَانِعَ وَالْمُعْتَرَّ’. Setelah mengemukakan pendapat-pendapat ulama, beliau berkata: “Daripada seluruh pendapat, kenyataan yang paling kuat adalah bahawa ‘الْقَانِعَ’ adalah orang yang menjaga kehormatan yang duduk di rumahnya meskipun dia memerlukan. Manakala ‘الْمُعْتَرَّ’ adalah orang yang meminta yang menghadang dan meminta. (Lihat
Tafsir al-Quran al-‘Azim,
4/681)
Firman Allah SWT:
فَكُلُوا مِنْهَا وَأَطْعِمُوا الْبَائِسَ الْفَقِيرَ
Maksudnya:
“Dengan yang demikian makanlah kamu dari (daging) binatang-binatang korban itu dan berilah makan kepada orang yang susah, yang fakir miskin.”
(Surah al-Hajj: 28)
Syeikh Dr. Wahbah al-Zuhaili berkata: Maka sebutlah nama Allah SWT atas sembelihan-sembelihan tersebut, makanlah sebahagian darinya, dan gunakan sebahagian yang lain untuk memberi makan kepada kepada orang yang mengalami kesusahan dan kefakiran. Perintah untuk ikut memakan daging haiwan sembelihan itu kerana masyarakat jahiliyyah menghindarkan daripada memakan haiwan korban mereka.
Dalam hal ini, mazhab Syafi’i menyatakan bahawa ikut memakan hukumnya sunat, sedangkan menggunakannya untuk memberi makan kepada fakir miskin adalah wajib. Jika memang orang yang bersangkutan memberikan semuanya kepada fakir miskin, maka ia dibolehkan dan memadai. (Lihat
al-Tafsir al-Munir,
9/186)
Daripada Aisyah R.Anha, bahawa Nabi SAW bersabda:
كُلُوا وَادَّخِرُوا وَتَصَدَّقُوا
Maksudnya:
“Makanlah, simpanlah dan bersedekahlah.”
Riwayat Muslim (1971), Abu Daud (2812), al-Nasa’ie (4431) dan Ahmad (24294)
Daripada Salamah bin al-Akwa’ R.A,
كُلُوا وَأَطْعِمُوا وَادَّخِرُوا
Maksudnya:
“Makanlah, jamulah orang lain makan dan simpanlah.” [1]
Riwayat al-Bukhari (5569), Muslim (1973), al-Nasa’ie (4434) dan Ahmad (11543)
Al-Hafiz Ibn Hajar berkata: Lafaz ‘كُلُوا وَأَطْعِمُوا’ (
makanlah dan berilah makan
), kalima ini dijadikan dasar oleh mereka yang mewajibkan makan daging haiwan korban. Namun, ini tidak menjadi dalil, kerana perintah itu disebut setelah larangan sehingga hanya memberi petunjuk
mubah
(boleh). (Lihat
Fath al-Bari,
27/371)
Syeikh al-‘Uthaimin berkata: Lafaz
al-it’am
(الإطعام) mencakupi sedekah untuk orang-orang fakir dan hadiah untuk orang-orang kaya. (Lihat
Ahkam al-Udhiyyah
 oleh al-Uthaimin, 2/251)
Dalam menjawab persoalan di atas, perbuatan tersebut adalah tidak dibolehkan, kecuali apabila semua pihak telah bersetuju untuk melakukannya. Hal ini kerana, bahagian-bahagian tersebut adalah dengan nama secara berasing-asingan begitu juga, jumlah pembayaran tidak sama.
Kami juga ingin menasihatkan di sini, supaya tidak menjadikannya sebagai satu masalah yang besar, sehingga membawa kepada pertelingkahan. Hal ini kerana masing-masing pelaku ibadah korban berniat untuk memperoleh ganjaran pahala atas ibadah korban yang dilakukan.
[1]
 Daripada Salamah bin al-Akwa’, bahawa Rasulullah SAW bersabda:
 مَنْ ضَحَّى مِنْكُمْ فَلاَ يُصْبِحَنَّ بَعْدَ ثَالِثَةٍ وَفِي بَيْتِهِ مِنْهُ شَىْءٌ. فَلَمَّا كَانَ الْعَامُ الْمُقْبِلُ قَالُوا يَا رَسُولَ اللَّهِ نَفْعَلُ كَمَا فَعَلْنَا عَامَ الْمَاضِي قَالَ : كُلُوا وَأَطْعِمُوا وَادَّخِرُوا فَإِنَّ ذَلِكَ الْعَامَ كَانَ بِالنَّاسِ جَهْدٌ فَأَرَدْتُ أَنْ تُعِينُوا فِيهَا
Maksudnya: Sesiapa yang melakukan korban janganlah kamu menyimpan sesuatu pun daripada daging tersebut di rumah. Ketika mana tibanya tahun hadapan, para sahabat bertanyakan kepada Rasulullah SAW: “Wahai Rasulullah SAW, adakah perlu kami melakukan sepertimana tahun lepas. Jawab Baginda SAW: “Makanlah kalian, berikanlah makan kepada orang lain dan simpanlah kerana pada waktu itu (tahun yang lepas) manusia berada di dalam kesusahan (iaitu kelaparan) dan aku menginginkan agar kamu membantu yang lain”.
Riwayat al-Bukhari (5569) dan Muslim (1974)
Bertarikh: 17 Mei 2023 bersamaan 28 Syawal 1444H


#1545: Panduan Menjadi Seorang Mufti

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya di pengajian akhir jurusan Fiqh Usul di sebuah universiti. Saya bercita-cita untuk menjadi mufti suatu hari nanti. Saya ingin mohon nasihat TG Dato’ Seri terhadap saya, tentang apa persiapan yang perlu saya lakukan untuk menjadi mufti yang baik.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Saya ucapkan syabas atas niat dan cita-cita pihak saudara. Sekurang-kurangnya himmah yang tinggi memberi semangat kepada saudara untuk mencapainya. Saya mulakan takrif mufti pada istilah: Para Ulama telah berbeza pendapat dalam mendefinisikan perkataan mufti. Antara perbezaan tersebut adalah seperti berikut:
Mufti ialah seorang yang menjawab kemusykilan-kemusykilan dalam hal agama. Rujuk
Sinaah al-Fatwa, Dr. Ali Jumuah (hlm. 5-6).
Mujtahid ialah seseorang yang diterima fatwanya. Mufti ialah seorang yang memberi fatwa kepada orang ramai.
Mufti ialah seorang mujtahid yang mampu menguasai hukum-hukum syarak tanpa terikat dengan taqlid [1]
 kepada orang lain.
Mufti ialah seorang alim yang mampu menjawab persoalan yang ditanya sekalipun sedang berada di dalam kenderaan.
Mufti ialah individu yang mengkhabarkan hukum Allah SWT untuk mengetahui dalilnya. Lihat
al-Ghiyaathi, al-Juwaini (hlm. 81)
.
Mufti ialah orang yang mengkhabarkan apa-apa dari Allah SWT tentang hukum-Nya.
Mufti ialah orang yang mampu memahami hukum-hukum
waqi’e
(yang berlaku) mengikut syarak berdasarkan dalil.
Mufti adalah seorang mujtahid atau faqih. Rujuk
al-Syaukani, Irsyad al-Fuhul
.
Syeikh Muhammad bin Soleh al-Uthaimin (1421 h.) mengatakan bahawa mufti adalah seorang yang mengkhabarkan tentang hukum syarak. Rujuk
al-Usul Min Ilm al-Usul hlm. 83
.
Mufti ialah seseorang yang berada di kediudukan seorang Nabi dari kalangan umat ini. Ini kerana ulama adalah pewaris para Nabi. Dia adalah pengganti Nabi dalam menyampaikan hukum-hakam. Rujuk
al-Fatawa al-Islamiyyah Min Dar al-Ifta al-Misriyyah (1/9)
.

Tarjih
Berdasarkan kepada semua takrif yang telah disebutkan, penulis berpendapat bahawa perselisihan yang berlaku dalam kalangan ulama ketika mengemukakan takrif istilah ini adalah lebih kepada khilaf dari sudut lafaz. Tetapi, dari segi maksud dan tujuan takrif yang dinyatakan adalah hampir sama sahaja matlamatnya.
Kesimpulannya, penulis melihat segala takrif mufti adalah berkisar kepada beberapa perkara yang perlu diambil kira:
Seorang ahli ijtihad yang faqih mengikut kaedah usul.
Seorang yang alim dan warak sehingga fatwanya diterima.
Seorang yang berwibawa dari segi ilmu agama sehingga selamat daripada bertaqlid.
Mampu menjawab persoalan dengan dalil.
Memahami hukum
waqi’e
(realiti semasa) yang berlaku secara berdalil.

Untuk menjadi mufti yang baik, beberapa perkara amat perlu, saya ringkaskan seperti berikut:
Pembacaan yang amat banyak terutamanya, fiqh, usul fiqh, hadith, mustalah hadith, tafsir, akidah, dan pelbagai cabang ilmu yang lain.
Hendaklah berakhlak dengan akhlak yang mulia dan belajarlah kitab-kitab tasawwuf seperti karya Imam Ghazali. Antaranya: Ihya’ Ulumiddin, Minhaj al-‘Abidin dan lain-lain.
Rujuklah sekurang-kurangnya beberapa kitab yang terkait dengan fatwa, mufti yang menerangkan disiplinnya. Antaranya ialah:
I’lam al-Muwaqi’in An Rabbi al-’Alamin oleh Ibnu Qayyim
Sifat al-Mufti wa al-Mustafti oleh Ibnu Hamdan al-Harrani
Sina’ah al-Fatwa oleh Syeikh Abdullah bin Bayyah
Bacalah kitab-kitab fatwa seperti Imam al-Nawawi, Syeikh Izzuddin bin Abdul Salam, dan ramai lagi.
Kajilah serba sedikit metodologi fatwa yang dikemukakan oleh para ulama. Contohnya, Imam Syafi’i Rahimahullah apabila ingin mengeluarkan fatwa menggunakan nas al-Quran terlebih dahulu kemudian hadith Nabi SAW, seterusnya
qaul sahabi
 dan berakhir dengan pendapatnya. Dengan katanya, “
Wa qulna,”
 (Dan kami berpendapat)
Mufti bukan semata-mata mengeluarkan hukum tetapi menyelesaikan masalah yang dihadapi oleh
 mustafti
 serta memberi solusi yang terbaik dalam menghadapi sebarang cabaran yang sedang dihadapi.
Mufti yang baik akan mengutamakan
maslahah
berbanding dengan hukum yang bersifat
jumud
semata-mata. Dengan sebab itu, apabila kita menemukan mufti yang baik hati kita merasa lapang dengan jawapannya serta merasa sinar untuk isu yang dihadapi kerana di sana ada jalan keluarnya.
Dalam mengeluarkan fatwa hendaklah merujuk ahli
ikhtisas
jika tidak mempunyai pengetahuan yang secukupnya seperti bidang perubatan, maka rujuklah kepada pakarnya yang
ikhtisas
dalam bidang tersebut. Inilah yang seterbaiknya. Benarlah firman Allah SWT:
فَاسْأَلُوا أَهْلَ الذِّكْرِ إِن كُنتُمْ لَا تَعْلَمُونَ
Maksudnya
: “
Oleh itu bertanyalah kamu (wahai golongan musyrik) kepada orang-orang yang berpengetahuan agama jika kamu tidak mengetahui.”
(Surah al-Nahl: 43)
Mengenai tafsir bagi ayat di atas, Abu Hayyan menukilkan daripada al-Zajjaj, katanya: “Ahli Zikri adalah umum pada setiap orang yang  disandarkan dengannya ilmu.” (Lihat
al-Bahr al-Muhit
, 6/533)
Akhir kalam, ambillah kesempatan dengan masa yang ada untuk menambahkan ilmu sebanyak mungkin dalam pelbagai bidang kerana dengannya lah kita mampu untuk menyelesaikan masalah ummah. Semoga Allah SWT memakbulkan cita-cita saudara.
[1]
Taqlid dari segi bahasa diambil daripada perkataan al-qiladah (القلادة), iaitu sesuatu yang diletakkan di leher. Ia boleh didefinisikan sebagai kalung atau rantai yang digantung di leher. Pada istilahnya pula, terdapat beberapa pengertian taqlid. Antaranya ialah:

al-Imam al-Ghazali mentakrifkan taqlid sebagai menerima sesuatu pendapat tanpa mengetahui alasan atau hujah (al-Ghazali 1997 : 542 ).
Ibn al-Humam berkata: Taqlid bermaksud mengamalkan pendapat orang lain tanpa hujah atau dalil (Amir Abd Aziz 1997 : 770 ).
Jumhur ulama usul berpendapat bahawa taqlid diertikan sebagai mengikuti perkataan atau perbuatan orang lain tanpa meneliti dalilnya atau penerimaan hukum-hukum daripada seorang imam tertentu (Amir Abd Aziz 1997 : 772 ).
Bertarikh: 17 Mei 2023 bersamaan 28 Syawal 1444H


#1546: Mengambil Buah-buahan yang Dihanyutkan Sungai

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya ingin bertanya, apakah hukum mengambil buah-buahan yang dihanyutkan oleh air sungai? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pada asasnya, haram untuk mengambil harta benda orang lain tanpa keizinan pemiliknya. Hal ini jelas berdasarkan firman Allah SWT:
يَا أَيُّهَا الَّذِينَ آمَنُوا لَا تَأْكُلُوا أَمْوَالَكُمْ بَيْنَكُمْ بِالْبَاطِلِ
Maksudnya:
 “
Wahai orang-orang yang beriman! Janganlah kamu makan (gunakan) harta-harta kamu di antara kamu dengan jalan yang salah (tipu, judi dan sebagainya).
”
(Surah al-Nisa’: 29)
Al-Maraghi menyatakan, lafaz “الْبَاطِل” bermaksud sia-sia, manakala menurut istilah agama adalah mengambil harta orang lain tanpa imbalan yang sewajarnya atau kerelaan pemiliknya. (Lihat
Tafsir al-Maraghi
, 3/1168).
Begitu juga terdapat riwayat daripada Ibn Abbas R.Anhuma, Nabi SAW bersabda:
لَا يَحِلُّ لِامْرِئٍ مِنْ مَالِ أَخِيهِ إِلَّا مَا أَعْطَاهُ مِنْ طِيبِ نَفْسٍ
Maksudnya:
 “
Tidak halal bagi seseorang itu mengambil daripada harta kepunyaan saudaranya kecuali yang diberikan dengan kerelaan hatinya.
”
Riwayat al-Baihaqi dalam
al-Sunan al-Kubra
 (11524)[1]
Imam al-Nawawi selepas menukilkan hadith di atas dalam kitabnya menyatakan, para ashab kami (ulama mazhab Syafi‘i) menyebutkan, jika seseorang melewati (kebun) buah-buahan atau tanaman orang lain, maka tidak boleh baginya untuk mengambil buah (atau hasil) daripadanya, begitu juga tidak boleh untuk memakannya tanpa izin pemiliknya melainkan dalam keadaan terdesak. Ketika itu, dia boleh memakannya, tetapi dia hendaklah menggantikannya.
Seterusnya Imam al-Nawawi menyatakan, hukum buah-buahan yang jatuh adalah sama seperti hukum buah-buahan yang berada di atas pokok. Maksudnya,
diharamkan
 untuk mengambilnya dan memakannya tanpa izin. Sekiranya buah tersebut jatuh di luar pagar, hukumnya juga haram diambil dan dimakan jika diketahui adat kebiasaan pemilik pokok tidak membenarkannya. Begitu juga pendapat yang yang paling sahih, boleh untuk mengambil atau makan buah yang jatuh di luar pagar dengan syarat diketahui adat kebiasaan pemilik pokok membenarkannya atau
ada sangkaan
 pemilik pokok mengizinkannya sebagaimana budak yang mumayyiz membawa hadiah, maka halal untuk memakannya. (Lihat
al-Majmu‘ Syarh al-Muhazzab
, 9/54).
Begitu juga Syeikh al-Islam Zakariyya al-Ansari turut menyebutkan, jika sudah menjadi adat kebiasaan dengan memakan buah yang jatuh dari pokok, maka boleh (diambil dan dimakan) kerana sudah berlaku padanya hukum ibahah (harus) disebabkan oleh terhasilnya sangkaan (bahawasanya pemiliknya sudah mengizinkan) berdasarkan kepada adat kebiasaan tersebut. (Lihat
Asna al-Matalib
, 1/575).
Namun, jika sebaliknya iaitu adat kebiasaan setempat menunjukkan bahawa pemiliknya tidak mengizinkan, atau dalam masyarakat tidak ada kebiasaan mengambil buah yang jatuh sekalipun ia berada di luar pagar (yakni luar kawasan kebun), maka tidak boleh mengambil dan memakan buah itu. Ini jelas sebagaimana dinyatakan oleh Imam al-Nawawi di atas. Selain daripada itu, Ibn Hajar al-Haitami juga ada menyebutkan, diharamkan untuk mengambil buah yang jatuh jika pokoknya berada di dalam pagar (kawasan kebun) dan jatuhnya itu dalam dalam kawasan kebun tersebut. Begitu juga hukumnya adalah haram jika buah itu jatuh di luar kawasan kebun dan adat kebiasaan masyarakat setempat tidak membenarkan buah itu diambil. (Lihat
Tuhfah al-Muhtaj
, 9/338)
Berbalik kepada soalan yang diajukan,
kami berpendapat boleh untuk mengambil buah-buahan yang dihanyutkan oleh air sungai.
 Ini kerana kebiasaannya buah-buahan yang jatuh dan dihanyutkan oleh sungai tidak lagi dituntut oleh pemiliknya dan bukanlah sesuatu yang sangat bernilai. Hal ini adalah sebagaimana tamar yang terjatuh, maka boleh untuk terus memakannya seperti mana hadith daripada Anas R.A, beliau berkata: Nabi SAW pernah menjumpai sebiji kurma di jalan, lalu Baginda bersabda:
لَوْلَا أَنِّي أَخَافُ أَنْ تَكُونَ مِنْ الصَّدَقَةِ لَأَكَلْتُهَا
Maksudnya:

“Seandainya aku tidak bimbang bahawa ia adalah kurma sedekah, nescaya aku akan memakannya.”
Riwayat al-Bukhari (2431)
Ibn Battal menyebutkan, hadith ini menunjukkan kepada keharusan mengambil sesuatu yang kecil yang tidak bernilai yang dijumpai, dan ia termasuk dalam perkara yang dimaafkan dan luar daripada hukum
luqatah
. Hal ini kerana (kebiasaannya) pemiliknya tidak akan menuntutnya. Maka oleh sebab itu, Nabi SAW membolehkan untuk memakan kurma (yang dijumpai di jalan) kalaulah tidak kerana terdapatnya syak ia adalah kurma sedekah. (Lihat
Syarh Sahih al-Bukhari
, 6/555).
Lebih-lebih lagi, buah yang hanyut itu menjadi pahala sedekah kepada pemiliknya. Hal ini berdasarkan kepada riwayat daripada Anas bin Malik R.A, katanya: Rasulullah SAW bersabda:
مَا مِنْ مُسْلِمٍ يَغْرِسُ غَرْسًا، أَوْ يَزْرَعُ زَرْعًا، فَيَأْكُلُ مِنْهُ طَيْرٌ أَوْ إِنْسَانٌ أَوْ بَهِيمَةٌ، إِلَّا كَانَ لَهُ بِهِ صَدَقَةٌ
Maksudnya:
 “
Tidaklah seorang Muslim itu menanam tanaman atau menumbuhkan tumbuhan, lalu burung, manusia atau haiwan ternakan memakan sebahagian daripadanya (tanaman tersebut), melainkan ia menjadi sedekah baginya
.”
Riwayat al-Bukhari (2320)
Semoga Allah SWT memberikan kefahaman yang jelas kepada kita semua dalam beragama. Ameen.
Wallahu a‘lam.
[1]
 Imam al-Nawawi menilai sanadnya sebagai sahih (Lihat
al-Majmu‘ Syarh al-Muhazzab
, 9/54)

Bertarikh: 17 Mei 2023 bersamaan 28 Syawal 1444H


#1547: Menjual Daging Korban

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri.  Apa hukum menjual daging korban?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
فَكُلُوا مِنْهَا وَأَطْعِمُوا الْبَائِسَ الْفَقِيرَ
Maksudnya:
“Dengan yang demikian makanlah kamu dari (daging) binatang-binatang korban itu dan berilah makan kepada orang yang susah, yang fakir miskin.”
(Surah al-Hajj: 28)
Syeikh Dr. Wahbah al-Zuhaili berkata: Maka sebutlah nama Allah SWT atas sembelihan-sembelihan tersebut, makanlah sebahagian darinya, dan gunakan sebahagian yang lain untuk memberi makan kepada kepada orang yang mengalami kesusahan dan kefakiran. Perintah untuk ikut memakan daging haiwan sembelihan itu kerana masyarakat jahiliyyah menghindarkan daripada memakan haiwan korban mereka. (Lihat
al-Tafsir al-Munir,
9/186)
Dalam menjawab persoalan di atas, kami nyatakan hadith daripada Abu Hurairah R.A, bahawa Rasulullah SAW bersabda:
مَنْ بَاعَ جِلْدَ أُضْحِيَتِهِ فَلَا أُضْحِيَةَ لَهُ
Maksudnya: “
Sesiapa yang menjual kulit binatang korbannya, maka tidak ada korban baginya.”
Riwayat al-Hakim (2/422), al-Baihaqi dalam
 al-Sunan al-Kubra
 (19233) dan
al-Sunan al-Sughra
 (1839), al-Dailami dalam al-Firdaus (5509). Dinyatakan sebagai hasan dalam
Sahih al-Targhib
 (1088) dan
Sahih al-Jami’
 (6118)
Daripada ‘Abd al-Rahman bin Abi Laila, katanya bahawa ‘Ali R.A telah mengkhabarkan kepadanya:
أَنَّ النَّبِيَّ صَلَّى اللهُ عَلَيْهِ وَسَلَّمَ أَمَرَهُ أَنْ يَقُومَ عَلَى بُدْنِهِ، وَأَنْ يَقْسِمَ بُدْنَهُ كُلَّهَا لُحُومَهَا وَجُلُودَهَا وَجِلَالَهَا، وَلَا يُعْطِيَ فِي جِزَارَتِهَا شَيْئًا “
Maksudnya:
“Bahawa Nabi SAW memerintahkannya agar dia menguruskan budn (unta-unta hadyu) Baginda, dan memerintahkannya agar
 membahagi-bahagikan semua bahagian daripada haiwan tersebut, sama ada dagingnya, kulitnya mahupun jilalnya.”
Riwayat al-Bukhari (1717)
Hadith di atas mengandungi perintah yang jelas untuk membahagikan semua bahagian daripada haiwan korban tanpa boleh untuk menjualnya.
Ulama mazhab al-Syafi’i melarang daripada menjual kulit, daging dan apa sahaja daripada binatang korban. Imam al-Nawawi menyebut:
وَمَذْهَبُنَا أَنَّهُ لَا يَجُوزُ بَيْعُ جِلْدِ الْهَدْيِ وَلَا الأضحية ولا شيء من أجزائهما
Maksudnya: “Menurut mazhab kami (al-Syafi’i), haram menjual kulit binatang korban, daging binatang korban dan apa-apa sahaja bahagian daripadanya.” (Lihat
al-Minhaj Syarh Sahih Muslim,
9/65)
Imam al-Nawawi turut menyatakan bahawa sepakat di sisi mazhab Syafi’i bahawa dilarang untuk menjual apa-apa bahagian daripada binatang korban. Hal ini sama ada ibadah korban itu sunat atau nazar. Larangan ini termasuklah (daripada menjual) daging, lemak, kulit, tanduk dan lain-lain. (Lihat
al-Majmu’ Syarh al-Muhazzab,
8/420)
Hal ini juga telah menjadi kesepakatan ulama’ seperti yang dijelaskan oleh Ibn Rusyd. Kata beliau:
وَالْعُلَمَاءُ مُتَّفِقُونَ فِيمَا عَلِمْتُ أَنَّهُ لَا يَجُوزُ بَيْعُ لَحْمِهَا
Maksudnya: “Dan ulama’ bersepakat – pada pengetahuanku – bahawa daging korban tidak boleh dijual.” (Lihat
Bidayatu al-Mujtahid,
2/201)

Penutup
Berdasarkan perbincangan di atas, pelaku ibadah korban dilarang sama sekali daripada menjual daging korbannya dan hukumnya adalah haram kerana matlamat di sebalik pensyariatan ibadah korban adalah untuk memastikan ia dimanfaatkan sepenuhnya oleh semua lapisan masyarakat khususnya golongan fakir miskin.
Kami kemukakan sekali lagi firman Allah SWT:
فَكُلُوا مِنْهَا وَأَطْعِمُوا الْبَائِسَ الْفَقِيرَ
Maksudnya:
“Dengan yang demikian makanlah kamu dari (daging) binatang-binatang korban itu dan berilah makan kepada orang yang susah, yang fakir miskin.”
(Surah al-Hajj: 28)
Semoga Allah SWT kurniakan kepada kita sebagai salah seorang yang mampu untuk menunaikan ibadat korban dengan sebaiknya. Begitu juga, menjadikan kita antara hamba-hamba Allah SWT yang benar-benar bertaqwa kepada-Nya. Amin.
Bertarikh: 17 Mei 2023 bersamaan 28 Syawal 1444H


#1548: Ketulan Darah Haid

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Dato’ Seri.  Adakah ketulan darah yang terdapat di dalam faraj wanita pada penghujung haid juga dikira sebagai darah haid walaupun tiada lagi darah yang keluar? Perlukah seseorang wanita menunggu sehingga ketulan darah tersebut hilang sepenuhnya sebelum mandi hadas?

Jawapan:
Waalaikumussalam w.b.t
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga hari kiamat.
Haid pada sudut bahasa bermaksud mengalir, manakala pada sudut istilah didefinisikan sebagai darah semulajadi yang normal, keluar dari pangkal rahim perempuan yang telah baligh dalam keadaan sihat tanpa sebab-sebab tertentu pada waktu-waktu yang diketahui. (Lihat
Mughni al-Muhtaj,
 1/277)
Antara perkara yang mewajibkan mandi adalah termasuk wanita yang didatangi haid. Ini berdasarkan firman Allah SWT:
وَيَسْأَلُونَكَ عَنِ الْمَحِيضِ ۖ قُلْ هُوَ أَذًى فَاعْتَزِلُوا النِّسَاءَ فِي الْمَحِيضِ ۖ وَلَا تَقْرَبُوهُنَّ حَتَّىٰ يَطْهُرْنَ ۖ
Maksudnya:
“Dan mereka bertanya kepadamu (wahai Muhammad), mengenai (hukum) haid. Katakanlah: “Darah haid itu satu benda yang (menjijikkan dan) mendatangkan mudarat”. Oleh sebab itu hendaklah kamu menjauhkan diri dari perempuan (jangan bersetubuh dengan isteri kamu) dalam masa datang darah haid itu, dan janganlah kamu hampiri mereka (untuk bersetubuh) sebelum mereka suci.”
(Surah al-Baqarah: 222)
Imam al-Qurtubi menafsirkan (قُلْ هُوَ أَذًى) ialah sesuatu yang mengotorkan wanita. Lalu disambung ayat tersebut dengan (فَاعْتَزِلُوا النِّسَاءَ فِي الْمَحِيضِ) iaitu hendaklah meninggalkan isteri ketika sedang haid. Kemudian ayat seterusnya ditekankan sekali lagi perintah untuk menjauhkan diri pada (وَلَا تَقْرَبُوهُنَّ
)
. (Lihat
Tafsir al-Qurtubi,
 3/86-88)

Ketulan Darah Haid
Melihat kepada persoalan pertama yang dilontarkan, ketulan darah yang didapati pada penghujung tempoh haid adalah dikira darah haid.
Hal ini biasanya diakibatkan oleh pembekuan darah yang bergerak di dalam badan, dan perkara ini adalah normal untuk berlaku dalam mana-mana tempoh haid.[1]
Maka, hukum ketulan darah tersebut adalah sama seperti hukum darah haid yang mengalir, wanita tersebut perlu mematuhi setiap larangan yang diletakkan syara’ bagi wanita yang didatangi haid sepanjang tempoh kebiasaannya. Antara larangan tersebut seperti yang disebutkan oleh pengarang
al-Fiqh al-Manhaji
(1/79)

adalah:
Menunaikan solat, hal ini berdasarkan sabda Rasulullah SAW yang diriwayatkan daripada ‘Aisyah R.Anha:
فَإذا أقْبَلَتِ الحَيْضَةُ فاتْرُكِي الصَّلاَةَ، فَإذا ذَهَبَ قَدْرُها، فاغْسِلِي عَنْكِ الدَّمَ وصَلِّي
Maksudnya:
“Ketika kamu didatangi haid, hendaklah kamu tinggalkan solat. Maka apabila tempohnya sudah berlalu, hendaklah kamu mandi membersihkan diri daripada darah, dan dirikanlah solat.”
Riwayat al-Bukhari (236) dan Muslim (333)
Membaca al-Quran, memegang mushaf, dan membawa al-Quran. Diriwayatkan daripada Ibn Umar R.Anhuma bahawa Rasulullah SAW bersabda:
لاَ تَقْرَإِ الْحَائِضُ وَلاَ الْجُنُبُ شَيْئًا مِنَ الْقُرْآنِ
Maksudnya:
“Janganlah wanita yang didatangi haid dan orang yang berada dalam keadaan berhadas membaca apa-apa daripada al-Quran.”
Riwayat al-Tirmizi (131)
Allah SWT juga melarang mereka yang berhadas daripada memegang mushaf, firman Allah SWT:
لَّا يَمَسُّهُ إِلَّا الْمُطَهَّرُونَ
Maksudnya:
“Yang tidak disentuh melainkan oleh mereka yang diakui bersih suci.”
(Surah al-Waqi‘ah: 79)
Duduk di dalam masjid. Ini berdasarkan firman Allah SWT:

يَا أَيُّهَا الَّذِينَ آمَنُوا لَا تَقْرَبُوا الصَّلَاةَ وَأَنتُمْ سُكَارَىٰ حَتَّىٰ تَعْلَمُوا مَا تَقُولُونَ وَلَا جُنُبًا إِلَّا عَابِرِي سَبِيلٍ حَتَّىٰ تَغْتَسِلُوا
 ۚ
Maksudnya:

“Wahai orang-orang yang beriman, janganlah kamu hampiri sembahyang (mengerjakannya) sedang kamu dalam keadaan mabuk, hingga kamu sedar dan mengetahui akan apa yang kamu katakan. Dan janganlah pula (hampiri masjid) sedang kamu dalam keadaan junub (berhadas besar) – kecuali kamu hendak melintas sahaja – hingga kamu mandi bersuci.”
(Surah al-Nisa’: 43)

Berdasarkan ayat ini, Imam al-Syafi’e menyatakan bahawa seorang yang dalam keadaan junub tidak boleh duduk dalam masjid, dan hanya boleh melaluinya sahaja. (Lihat
Ahkam al-Quran
, 3/168)
Melakukan tawaf. Hal ini kerana Nabi SAW mengatakan bahawa tawaf itu umpama solat. Maka siapa yang diharamkan baginya solat kerana didatangi haid, diharamkan juga baginya untuk mengerjakan tawaf. Diriwayatkan daripada Ibn ‘Abbas R.Anhuma bahawa Nabi SAW bersabda:
 الطَّوَافُ بِالْبَيْتِ صَلاَةٌ
Maksudnya:
“Tawaf mengelilingi Kaabah merupakan solat.”
Riwayat al-Nasa’ie (2922), al-Darimi (1889), dan Ibn Hibban (3836).
Berpuasa. Ini berdasarkan hadith yang diriwayatkan oleh Abu Sa‘id al-Khudri R.A, bahawa Rasulullah SAW bersabda:
أَلَيْسَ إِذَا حَاضَتْ لَمْ تُصَلِّ وَلَمْ تَصُمْ
Maksudnya:

“Tidakkah seorang wanita itu apabila dia datang haid dia tidak boleh solat dan tidak boleh berpuasa?”
Riwayat al-Bukhari (1951)
Berjimak. Ini berdasarkan firman Allah SWT yang telah kami sebutkan di atas:
فَاعْتَزِلُوا النِّسَاءَ فِي الْمَحِيضِ ۖ
Maksudnya:
“Oleh sebab itu hendaklah kamu menjauhkan diri dari perempuan (jangan bersetubuh dengan isteri kamu) dalam masa datang darah haid itu.”
(Surah al-Baqarah: 222)
Mandi Hadas Bagi Wanita Haid
Sekiranya wanita yang didatangi haid tersebut tidak lagi mendapati sebarang ketulan darah pada farajnya, barulah dia diwajibkan untuk mandi bagi membolehkannya melakukan ibadah selepas bersuci.
Imam al-Nawawi di dalam
al-Majmu’
 (2/389) ketika membincangkan perkara ini menyebutkan bahawa wanita tersebut perlu memeriksa terlebih dahulu keadaan dirinya. Sekiranya darah (atau ketulannya) tidak keluar, tetapi apabila dia memasukkan kapas atau seumpamanya ke dalam batin alat sulitnya (bahagian faraj yang tidak wajib dicuci ketika istinja’ dan hanya kelihatan ketika mencangkung) lalu didapati pada kapas tersebut ada kesan darah termasuklah warna coklat, maka dia masih berada dalam keadaan fatrah haid, yakni tempoh haid. Ini berdasarkan hadith riwayat ‘Aisyah R.Anha:
كَانَتْ النِّسَاءُ يَبْعَثْنَ إلَى عَائِشَةَ رَضِيَ اللَّهُ عَنْهَا بِالدُّرْجَةِ فِيهَا الْكُرْسُفُ فِيهِ الصُّفْرَةُ مِنْ دَمِ الْحَيْضِ فَتَقُولُ لَا تَعْجَلْنَ حَتَّى تَرَيْنَ الْقَصَّةَ الْبَيْضَاءَ تُرِيدُ بِذَلِكَ الطُّهْرَ مِنْ الْحَيْضَةِ
Maksudnya:

“Dahulu, para wanita datang menemui Aisyah R.Anha dengan menunjukkan kain yang berisi kapas (yakni yang dimasukkan ke dalam faraj) yang padanya ada kesan kekuningan (kesan darah haid) lalu Aisyah berkata kepada mereka, “Janganlah kamu tergesa-gesa (untuk mandi dan bersolat) sehinggalah kamu melihat warna cecair putih pada kapas yang menunjukkan suci daripada darah haid.”
Riwayat Malik (97)

Kesimpulan
Hukum ketulan darah haid mengambil hukum yang sama dengan darah haid yang mengalir. Oleh yang demikian, kesemuanya perkara yang terkait dengan haid terpakai kepada wanita yang mendapati darah haidnya berketul, seperti larangan ketika haid.
Wanita tersebut juga perlu memastikan ketulan tersebut hilang sepenuhnya terlebih dahulu sebelum membolehkannya untuk mandi hadas besar dan menunaikan ibadah.

Wallahua‘lam.
[1]
 Lihat

https://hellodoktor.com/kesihatan-wanita/haid/darah-period-berketul/
. Disemak pada 15 Mei 2023.
Bertarikh: 17 Mei 2023 bersamaan 28 Syawal 1444H


#1549: Ucapan Saidina Abu Bakar RA Ketika Menjadi Khalifah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Boleh Dato’ Seri tolong syarahkan ucapan Abu Bakar RA ketika menjadi khalifah?

Jawapan:
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Pada 12 Rabiul Awwal tahun ke-11 hijrah, ketika itu Abu Bakar al-Siddiq berada di Suhn (Kawasan tanah tinggi di Madinah), beliau dikhabarkan akan suatu berita tentang pemergian Rasulullah SAW. Lalu beliau bergegas menuju ke rumah Aisyah RA dan melihat Baginda sudah ditutupi dengan kain. Abu Bakar lalu menyingkap kain dan melihat wajah Rasulullah SAW, kemudian menciumnya. Beliau berkata:
بِأَبِي أَنْتَ وَأُمي طِبْتَ حَيًّا وَمَيِّتًا وَالَّذِي نَفْسِي بِيَدِهِ لَا يُذِيقُكَ اللهُ الْمَوْتَتَيْنِ أَبَدًا
Maksudnya:
 “Ayah dan ibuku sebagai galang ganti bagimu, kamu dalam keadaan baik saat hidup dan sesudah mati. Demi Dia jiwaku berada ditangan-Nya, Allah SWT tidak akan membuatkanmu merasakan kematian sebanyak dua kali buat selama-lamanya.”
Kemudian Abu Bakar keluar dan berkata: Wahai orang yang bersumpah (yakni Umar), bertenanglah ditempatmu.” Ketika itu Umar hanya mampu terduduk. Lalu Abu Bakar berkata:
فمَن كانَ مِنكُم يَعْبُدُ مُحَمَّدًا صَلَّى اللهُ عليه وسلَّمَ، فإنَّ مُحَمَّدًا قدْ مَاتَ، ومَن كانَ مِنكُم يَعْبُدُ اللَّهَ فإنَّ اللَّهَ حَيٌّ لا يَمُوتُ
Maksudnya: “Ketahuilah sesiapa yang menyembah Muhammad, maka sesungguhnya Muhammad telah wafat, dan sesiapa menyembah Allah maka Allah sentiasa hidup dan tidak pernah mati.” (Lihat
Sahih Bukhari
, no. 3668).
Beliau membaca firman Allah:
اِنَّكَ مَيِّتٌ وَّاِنَّهُمْ مَّيِّتُوْنَ ۖ
Maksudnya:  Sesungguhnya engkau (Muhammad) akan mati dan mereka akan mati.
Surah az-Zumar (30)
Beliau juga membaca firman Allah SWT:
وَمَا مُحَمَّدٌ اِلَّا رَسُوْلٌۚ قَدْ خَلَتْ مِنْ قَبْلِهِ الرُّسُلُ ۗ اَفَا۟ىِٕنْ مَّاتَ اَوْ قُتِلَ انْقَلَبْتُمْ عَلٰٓى اَعْقَابِكُمْ ۗ وَمَنْ يَّنْقَلِبْ عَلٰى عَقِبَيْهِ فَلَنْ يَّضُرَّ اللّٰهَ شَيْـًٔا ۗوَسَيَجْزِى اللّٰهُ الشّٰكِرِيْنَ
Maksudnya: “Dan Muhammad hanyalah seorang Rasul; sebelumnya telah berlalu beberapa rasul. Apakah jika dia wafat atau dibunuh kamu berbalik ke belakang (murtad)? Barangsiapa berbalik ke belakang, maka ia tidak akan merugikan Allah sedikit pun. Allah akan memberi balasan kepada orang yang bersyukur.”
Surah Ali-Imran (144)
Ibn al-Musayyib mengatakan bahawa Umar berkata,” Demi Allah, sebaik sahaja aku mendengar Abu Bakar membacakan ayat itu, maka aku menjadi lemah longlai sehingga tidak berdaya untuk berdiri. Maka, yakinlah aku bahawa Rasulullah SAW telah wafat. (Lihat
Rahiq al-Makhtum
, hlm 469)

Ucapan Abu Bakar sebagai khalifah pertama selepas kewafatan Rasulullah SAW
Selepas kewafatan Rasulullah SAW, datang seorang khalifah yang pertama dan terbaik dalam memahami konsep ketaatan yang syar’ie iaitu Abu Bakar al-Siddiq RA. Beliau menyampaikan khutbah berkata:
أَيُّها النَّاسُ فَإِني قَدْ وُلِّيتُ عَلَيْكُم وَلَسْتُ بِخَيْرِكُمْ فإِنْ أَحْسَنْتُ فَأَعِينُونِي وإِنْ أَسَأْتُ فَقَوِّمُوني. الصِّدْقُ أَمَانةٌ وَالْكَذِبُ خِيَانَةٌ . والضَّعِيفُ فِيْكُمْ قَوِيٌّ عِنْدِي حَتَّى أُرْجِعَ إِلَيْهِ حَقَّهُ إِنْ شَاءَ اللّهُ، وَالْقَوِيُّ فِيْكُمْ ضَعِيفٌ عِنْدِي حَتَّى آخُذَ الحقَّ مِنْهُ إِنْ شَاءَ اللّهُ. لَا يَدَعُ قومٌ الجِهادَ فِي سَبِيْلِ اللّهِ إِلَّا خَذَلَهمُ اللَّهُ بِالذُلِّ وَلَا تَشِيعُ الفَاحِشَةُ فِي قَوْمٍ إِلَّا عَمَّهُمُ اللَّهُ بِالبَلَاءِ. أَطِيعُونِي مَا أَطَعْتُ اللَّهَ وَرَسُوْلَهُ فَإِذا عَصَيْتُ اللَّهَ وَرَسُولَهُ فَلَا طَاعَةَ لِي عَلَيْكُمْ. قُومُوا إلَى صَلَاتِكُمْ يَرْحَمْكُمُ اللّهُ.
Maksudnya
: “
Wahai sekalian manusia, sesungguhnya aku telah dipilih untuk memimpin kamu semua, dan aku bukanlah yang terbaik dalam kalangan kamu semua. Jika sekiranya aku berbuat baik, maka bantulah ak, dan jika sekiranya aku melakukan kesalahan, maka perbetulkanlah aku. Kebenaran itu adalah satu amanah dan dusta itu adalah satu pengkhinatan.
Dan orang yang lemah dikalangan kamu semua adalah orang yang kuat pada pandanganku, sehingga aku berikan hak kepadanya, Insyaallah. Dan orang yang kuat dikalangan kamu semua adalah orang yang lemah pada pandanganku, sehingga aku mengambil kembali hak daripadanya, Insyaallah.
Janganlah ada sesuatu kaum yang meninggalkan jihad, kecuali Allah SWT akan menimpakan kehinaan kepadanya. Dan apabila keburukan sudah memenuhi sesuatu kaum, maka Allah SWT akan mendatangkan bala kepada kaum tersebut.
Taatlah kepadaku selagi mana aku taat kepada Allah SWT dan RasulNya. Jika sekiranya aku melakukan maksiat kepada Allah dan Rasulnya, maka tidak wajib kepada kamu semua untuk mentaatiku. Marilah semua mendirikan solat, semoga Allah SWT merahmati kamu semua
.” (Lihat
al-Muwatta
,1/161,
Sirah Ibn Hisyam
,4/240 dan
‘
Uyun al-Akhbar Ibn Qutaibah
, 2/234)
Berdasarkan khutbah Abu Bakar, terdapat beberapa pengajaran yang boleh kita ambil iktibar daripadanya. Antaranya:
Menjadi hak pemimpin dalam negara, bagi membantu setiap rakyat sekiranya keadaan memerlukan kepada perkara tersebut. Sekiranya dilihat pemerintah tersebut membuat perkara yang betul, maka menjadi kewajipan kepada rakyat untuk bersama-sama pemimpin dan membantu dalam melaksanakan tanggungjawab tersebut.
Sikap bertanggungjawab di antara pemimpin dan rakyat dalam mengislah masyrakat perlu sentiasa dipegang dalam menegakkan tanggungjawab tersebut.
Setiap orang berhadapan dengan undang-undang, tidak kira pemimpin mahupun rakyat. Undang-undang dikenakan kepada orang yang berkuasa tanpa melihat kepada jawatan yang dimiliki dan turut dikenakan tindakan kepada orang lemah tanpa melihat kepada kelemahan mereka.
Ketaatan kepada ulil amri itu adalah bagi membolehkan pemerintah menegakkan keadilan dalam berhukum sebagaimana yang diperintahkan oleh Allah SWT. Maka arahan mentaati pemerintah yang disertai dengan arahan menegakkan keadilan ini menunjukkan bahawa ketaatan yang diwajibkan oleh Allah SWT ialah ketaatan pada perkara yang ma’ruf.
Menjadi tanggungjawab bagi pemerintah untuk berhukum dengan adil dan menjalankan amanah yang diberi, begitu juga menjadi tanggungjawab rakyat untuk dengar dan patuh kepada mereka. (Lihat
al-Tahrir wa al-Tanwir,
 5/96)

Kesimpulan
Kewafatan Rasulullah SAW membawa seribu kesedihan kepada seluruh umat Islam. Namun, ia merupakan salah satu dari fitrah manusia bahawa setiap manusia pasti akan merasai mati dan akhirat kekal buat selamanya. Ketika Umar tidak dapat menahan sedihnya, Abu Bakar menasihatkannya sepertimana yang disebutkan sebelum ini. Akhirnya Umar rebah ke bumi ketika mendengar Abu Bakar membacakannya dan yakinlah dia bahawa Rasulullah telah wafat. Begitu juga pelbagai pengajaran yang dapat kita perolehi dari khutbah yang disampaikan oleh Saidina Abu Bakar as-Siddiq. Justeru itu, moga Allah merahmati kita semua dalam mengejar redha-Nya.
Bertarikh: 17 Mei 2023 bersamaan 28 Syawal 1444H


#155 Meletakkan Sutrah untuk Solat

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Apa yang dimaksudkan dengan sutrah? Dan apa hukum meletakkannya ketika ingin melakukan solat. Mohon penjelasan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Sutrah dari segi bahasa bahawa bermaksud apa sahaja yang dapat menghalangi.
[1]
 Dalam istilah ilmu fiqh, sutrah bermaksud segala sesuatu yang tertegak di hadapan orang yang sedang solat. Ia sama ada dalam bentuk tongkat, tanah yang disusun, atau yang sepertinya bagi mencegah orang melintas di hadapannya.
[2]
Dalam sebuah hadis yang diriwayatkan daripada Abu Sa’id al-Khudri R.A, Rasulullah SAW bersabda:
إِذَا صَلَّى أَحَدُكُمْ فَلْيُصَلِّ إِلَى سُتْرَةٍ ، وَلْيَدْنُ مِنْهَا ، وَلَا يَدَعْ أَحَدًا يَمُرُّ بَيْنَ يَدَيْهِ ، فَإِنْ جَاءَ أَحَدٌ يَمُرُّ ، فَلْيُقَاتِلْهُ ، فَإِنَّهُ شَيْطَانٌ
Maksudnya
:
“Apabila salah seorang daripada kamu mendirikan solat. Hendaklah dia solat ke arah sutrah, dan mendekatkan dirinya kepada sutrah tersebut. Janganlah dia biarkan seorang pun melintasi di hadapannya. Seandainya ada datang seseorang melintasi di hadapannya, hendaklah dia memerangi orang tersebut. Sesungguhnya dia adalah syaitan.
”
[3]
Pengarang kitab
Fiqh al-Manhaji
 (1/392-393) menyebut:
“Sekatan (
سُترَةٌ
) adalah sebagai tanda pemisah di antara orang yang bersolat dengan orang yang lalu-lalang di hadapannya, seperti dinding, tiang, tongkat atau menghamparkan sejadah dan sebagainya. Jika tidak didapati apa-apa pun buatlah tanda garisan sahaja.
Hal ini berdasarkan hadis, daripada Ibn Umar RA:
أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ كَانَ إِذَا خَرَجَ يَوْمَ الْعِيدِ أَمَرَ بِالْحَرْبَةِ فَتُوضَعُ بَيْنَ يَدَيْهِ، فَيُصَلِّى إِلَيْهَا وَالنَّاسُ وَرَاءَهُ، وَكَانَ يَفْعَلُ ذَلِكَ فِى السَّفَرِ
Maksudnya:
“Rasulullah SAW apabila pergi menunaikan solat hari raya, Baginda meminta sebatang tombak pendek (
حَربَةٌ
) diletakkan di hadapannya, lalu Baginda menghadapnya manakala orang ramai pula di belakang Baginda ketika bermusafir.”
[4]
Sementara cara yang afdhal pula ialah meletakkan sekatan berhampiran dengan tempat sujud.
Hal ini berdasarkan hadith, daripada Sahal bin Sa’ad RA, katanya:
كَانَ بَيْنَ مُصَلَّى رَسُولِ اللَّهِ صَلَّى اللهُ عَلَيْهِ وَسَلَّمَ وَبَيْنَ الْجِدَارِ مَمَرُّ الشَّاةِ
Maksudnya:
“Jarak di antara tempat sujud Rasulullah SAW dan dinding ialah seluas laluan kambing.”
[5]
Dalam kitab
al-Mu’tamad fi al-Fiqh al-Syafie

juga ada ditambah bahawa haram bagi seseorang untuk lalu di hadapan orang yang bersolat sedangkan dihadapannya sudah ditandakan dengan sutrah, berdasarkan hadis Abu al-Juhaim al-Ansari RA, bahawa Rasulullah SAW bersabda:
لَوْ يَعْلَمُ المَارُّ بَيْنَ يَدَيِ المُصَلِّي مَاذَا عَلَيْهِ، لَكَانَ أَنْ يَقِفَ أَرْبَعِينَ خَيْرًا لَهُ مِنْ أَنْ يَمُرَّ بَيْنَ يَدَيْهِ
Maksudnya:
Kalaulah seseorang itu tahu dosa yang dikenakan ke atasnya akibat berjalan di hadapan orang yang solat, nescaya kalau dia berdiri selama 40 (tempoh tertentu), lagi baik daripada dia berjalan di hadapan orang yang solat.
[6]
Berkata Abu al-Nadr, salah seorang perawi hadis ini:
“Aku tidak pasti sama ada baginda bersabda 40 hari, 40 bulan atau 40 tahun.”
Sunat hukumnya bagi orang yang bersolat dengan sutrah kemudian ada orang yang lalu dihadapannya dia tahan menggunakan tangannya. Ini berdasarkan hadis Abu Said al-Khudri RA, bahawa dia mendengar Rasulullah SAW bersabda:
إِذَا صَلَّى أَحَدُكُمْ إِلَى شَيْءٍ يَسْتُرُهُ مِنَ النَّاسِ، فَأَرَادَ أَحَدٌ أَنْ يَجْتَازَ بَيْنَ يَدَيْهِ، فَلْيَدْفَعْ فِي نَحْرِهِ فَإِنْ أَبَى فَلْيُقَاتِلْهُ، فَإِنَّمَا هُوَ شَيْطَانٌ
Maksudnya:
“Jika salah seorang daripada kalian bersolat dalam keadaan mengadap sutrah yang boleh menghalangi manusia, lalu ada orang yang ingin melintasi hadapannya, hendaklah dia menahannya. Dan jika dia enggan juga, hendaklah dia diperangi (yakni ditolak dengan keras) kerana dia adalah syaitan (yakni bersamanya syaitan).”
[7]
Adapun seseorang yang tidak meletakkan sutrah di hadapan, maka dia tidak berhak untuk menghadang orang lain daripada melintasi hadapannya kerana dia sudah mencuaikan haknya dengan meninggalkan memasang sutrah.
[8]
 Begitu juga sutrah bagi imam adalah sutrah bagi makmum.
[9]
 Justeru, dalam keadaan yang terdesak seperti terbatalnya wuduk ketika dan terpaksa melalui di hadapan makmum lain dalam solat untuk mengambil wuduk semula, sedangkan tiada jalan lain, maka boleh lalu dan tidak boleh dihalang oleh makmum lain.
Semoga Allah berikan kita ilmu untuk melaksanakan amal ibadah dengan sempurna.
Wallahu a’lam.
Bertarikh: 8/12/2021 bersamaan 4 Jamadil Awal 1443H

[1]
 Lihat
al-Qamus al-Muhith
[2]
 Lihat
al-Mausu’ah al-Fiqhiyyah al-Kuwaitiyyah
, 3/176-177
[3]
 Riwayat Ibn Majah (1007)
[4]
 Riwayat al-Bukhari (472) dan Muslim (501)
[5]
 Riwayat al-Bukhari (474) dan Muslim (508)
[6]
 Riwayat al-Bukhari (510)
[7]
 Riwayat Muslim (505)
[8]
 Lihat
al-Mu’tamad
, 1/222-223
[9]
 Lihat
I`anah al-Talibin
, 1/221 dan
Bughyah al-Mustarsyidin
, 1/112